text:
Uburyo wa Kwirinda isereri yo mu rugendo.
Kugira isesemi mu rugendo no kuruka ni indwara ikunze gufata abantu bamwe batandukanye. Abenshi usanga bazengerezwa nayo, kuburyo akenshi uwagize icyo kibazo ataba ashaka umuvugisha ibintu byinshi, uyu muntu atangiye kugira icyo kibazo umubwirwa nukona yabuze amahoro yinyegambura cyane yumva ashaka ahantu hamuhaye amahoro, ariko hari uburyo bashobora gukoresha bakamererwa neza igihe bari mu rugendo.
Kugira isesemi uri mu rugendo biterwa n’iki ?
Ibi bishobora guterwa n’imwe mu mpamvu zikurikira :
1. Kugenda imodoka igucugusa cyane, gukata amakorosi cg imikuku
2. Kutamererwa neza mu mubiri
3. Impumuro ishobora guturuka ku biryo cyangwa ibindi biri mu modoka kimwe n’amavuta yo mu modoka (nkaza essence na mazutu)
Igice gishinzwe kugenzura imigendere n’uko ugenda utambuka giherereye mu gice cy’ugutwi imbere, iyo kinyuranyije n’ibyo amaso yawe agenda abona byoherereza ubwonko ubutumwa butandukanye, ako gace gatangira gucangwa bityo n’ubwonko ntibusobanukirwe. Ibi nibyo bitera kumva warwaye ugatangira kugira iseseme, ibindi bimenyetso ushobora kubona harimo ; kubira ibyuya, guta inkonda, kubabara umutwe, guhindura ibara ry’uruhu no kumva ukonje cyane.
Ibyo wa kwirinda n’ibyo wakitwararika
Hari uburyo ushobora kwirinda iki kibazo udakoresheje imiti, dore bimwe mu byo wakora :
• Niba ugenda mu modoka ukumva urazungera, gerageza gufunga amaso cyangwa usinzire.
• Mu gihe impumuro zitandukanye zigutera iseseme, egera ahari idirishya ku buryo umuyaga ukugeraho neza, wirinda kwicara ahantu hatuma ubura umwuka uhari.
• Irinde kureba filime cyangwa muri telephone, gusoma igitabo n’ikindi kintu gituma uhanga amaso cyane nk’izindi modoka n’ ibiti.
• Irinde kurya ibiryo byinshi no kunywa inzoga mu gihe ugiye gufata urugendo. Cyane cyane wirinda ibiryo bigira amavuta menshi
• Niba impumuro igutera kuruka, ushobora kwitwaza indimu akaba ariyo wihumuriza igihe wumva utangiye kugira iseseme. Uretse indimu ushobora no guhekenya shekerete (izirimo mint nizo zikiza neza)
• Usibye indimu ushobora no kuba wakoresha amaronji, ukazajya ugenda uryaho agace gato gato
• Mbere y’urugendo gerageza kunywa amazi ahagije (ariko na none ntunywe menshi cyane kuko nayo yagutera kugira icyo kibazo), kandi uryame usinzire bihagije wirinde kunywa inzoga n’ ibiryo bishobora gutuma wumva uhaze cyane
Uburyo bukoreshwa mu kuvura iki kibazo
• Tangawizi nayo ishobora gukoreshwa mu gukiza iki kibazo, ushobora kuyihekenya yonyine, cg ukayinywa mu cyayi mbere yo gukora urugendo, udashoboye kubona icyayi ushobora kuyinywa mu mazi.
• Guhumeka gahoro gahoro, winjiza umwuka wongera uwusohora, ubu buryo bufasha ubwonko kubona umwuka uhagije bityo ukaba wirinze isereri
Imiti iboneka muri farumi ikoreshwa mu kurinda kuruka uri mu rugendo :
Muri iyo miti twavuga : Emitino, Stugeron, Promethazine, Buscopan, n’indi.
Iyi miti uyifata mbere yo gukora urugendo hagati y’iminota 30 n’isaha 1. Ku bindi bisobanuro n’uburyo ugomba kuyifatamo baza farumasiye birambuye.
Iyi miti yo muri ubu bwoko ishobora nayo gutera ikizungera ubwayo, ni ngombwa cyane kudatwara no gukoresha ibindi byuma bisaba imbaraga mu gihe wanyweye iyi miti.


c: text/html

text:
Mu rwego rwo gusoza umwaka w’i 2017 dushima Imana minisiteri y’ivugabutumwa yitwa "Urufunguzo rw’amahoro "(KSPM:Key for Sustainable Peace Ministries ) iteguye igiterane gikomeye cyo gushima Imana banayisaba ko uburinzi bwayo bwakomeza kuba kubantu bayo no mu mwaka mushya wa 2018 ,iki giterane bakaba bagihaye intego ivugango "Tunyuzwe n’ibyo Imana yakoreye abanyarwanda ,itorero ryayo ndetse n’igihugu cy’u Rwanda"
Israel Mbonyi arahamagarira abakunzi be kuza gufatikanya nawe gushima Imana kuri uyu wagatanu
Abahanzi batandukanye kandi bakunzwe n’amatsinda yo guhimbaza Imana azataramira abazitabira iki giterane cyo gushima Imana barimo Israel Mbonyi ,Aline Gahongayire,Umukirigitananga Deo Munyakazi ,Umuramyi Bikorimana Emmanuel (Bikem ) hamwe n’amatsinda arimo Alarm Minisitries ,Glory of God Worship Team hamwe n’amakorali atandukanye n’abakozi b’Imana babwiriza ijambo ry’Imana ribohora imitima y’ababumva .
Iki giterane kizaba ku wagatanu w’iki cyumweru taliki ya 29 Ukuboza 2017 kikazabera kuri Petit Stade i Remera kuva ku masaha ya saatatu za mugitondo kugera saacyenda z’umugoroba .
Bishop Mukansigaye Maggie umuyobozi w’Urufunguzo rw’amahoro Ministries (KSPM: Key for Sustainable Peace Ministries )
Bishop Mukansigaye Maggie umuyobozi w’Urufunguzo rw’amahoro Ministries (KSPM: Key for Sustainable Peace Ministries ) mu kiganiro yagiranye na IMIRASIRE.COM yavuzeko Urufunguzo rw’amahoro Ministries((KSPM: Key for Sustainable Peace Ministries ) ikora ivugabutumwa yibanda cyane ku nkingi zirimo Urufunguzo rw’amahoro arambye mu biganza by’abagore b’abakristo,Gutegura urubyiruko nk’irerero ryiza ngo rukure rukundwa n’Imana n’abantu kandi bagategurwamo kuzavamo abayobozi beza b’itorero n’igihugu bubaha Imana hakaba n’inkingi ya gatatu y’imbaraga zo gushyira hamwe kw’abakozi b’Imana nk’inzira yo guca amakimbirane yo mu mitima .
Ati :"Buri nkingi imwe muri izi igira ibikorwa byayo bigenda biganisha ku ntego n’umumaro wayo ku gihugu n’itorero ry’Imana muri rusange ati:"Iki giterane duteguye kijyanye n’inkingi ya gatatu ivuga ku mbaraga zo gushyira hamwe kw’abakozi b’Imana nk’inzira yo guca amakimbirane yo mu mitima kuko tuzaba dushima Imana aho iguhugu cyacu kigeze mu bumwe n’ubwiyunge bw’abanyarwanda tunerekena ubumwe bw’abakozi b’Imana mw’itorero ryayo ari nayo mpamvu twagihaye intego rusange igira iti "Turanyuzwe "(1 Abami 10:6-10).
Bishop Mukansigaye Maggie yakomeje avugako abanyarwanda bakwiye gushima Imana kuko tunyuzwe n’amahoro n’umutekano Imana yahaye u Rwanda byose bishingiye k’ubuyobozi bwiza dufite ati:"Umuntu wese uzirikana aho u Rwanda rwavuye akarugereranya naho rugeze ubu akwiye kuza kwifatanya natwe muri iki giterane kuko azaba ari uburyo bwiza bwo kwereka Imana ko ikorera imirimo n’ibitangaza abantu batari indashima kandi tuzanasenga dusaba Imana ngo uko yabanye natwe mu myaka yatambutse abe ariko izanadufasha mu mwaka mushya w’i 2018.

robotstxt: allowed

filter: keep


text:
Iki ni ikiganiro twagiranye na Ras Patrick.
Amakuru rasta patrick?
Raspatrick:amakuru nimeza cyane
Yeah Patrick utuzaniye indirimbo yawe nshya wise URABARUTA ukaba warayikoze mujyana ya reagge twayumvishe ni indirimbo nziza yaba amagambo ayirimo ndetse nimicurangire yayo ndavuga BEAT ese ubundi ni ubwambere uririmba cyangwa nubundi usanzwe ubikora ?ninde wagukoreye iyi ndirimbo?
Patrick:murakoze kumbaza icyo cyibazo yeah iyi niyo ndirimbo yange yambere ariko sibwo bwambere ndirimba kuko nsazwe ndirimba murusengero ndetse nahandi hantu hahuriye abantu ,naho iyi ndirimbo nshyize hanze bwambere nkaba narayikoreye muri studio yitwa nalord ikaba yarakozwe na pastor p
Uti niyo ndirimbo yambe ukoze kandi ukaba uyizanye munjyana ya reagge ese ko reagge abanyarwanda bavuga ko yazimye kuki wowe waba ariyo uzanye ntuze muri
rap cyangwa rnb doreko arizo njyana twavugako zikuzwe hano mu rwanda ?
Patrick:ambo burya buri muntu agira ijyanaye akunda ,mukuririmba cyangwa yamufashije nge kugiti cyange nahisemo injyana ya reagge kubera ko ari ijyana yazimye kandi nyikunda reagge mubusazwe ni ijyana itanga
ubutumwa duhereye kubagiye bayikoresha mbere ugiye wumva nkindirimbo za bobo ,lucky dube,piter toch nabandi beshi ntarondoye nange nakuze numva ibikorwa cyangwa indirimbo zabo bigatuma mbiyumvamo kugeza naho ninjiriye muri muzika najye nkaza nkora reagge
Ese ko uvuga ko reagge wayijemo kuberako itanga ubutumwa ubuse ushatse kuvuga ko abakora hip hop cyangwa izindi jyana ntabutumwa batanga?
Patrick:hoya sukuvugako abakora izindi jyana badatanga ubutumwa ahubwo buri wese agira uko atanga ubutumwa bijyanye nijyana akoramo
bityo nge nahisemo kujya ntanga ubutumwa bwange mujyana ya reagge kandi nkayikora live
Uti ugiye kujya ukora live none kuri wowe ni ikihe gicurangisho cya muzika uzi gucuranga kuburyo wajya imbere yabantu ukaririmba ndetse ukanabacurangira live urugero hano mu Rwanda nka Kizito Mihigo, Makanyaga nabandi bazi muzika?
Patrick: ibicurangisho byamuzika ibyishi nzi kubicuranga harimo nka piano,gital,ingoma nibindi ndumva uwshaka kubona uko ncuranga yazaza muma concert yange kuko nyuma yo kuririmba hakurikiraho kwiyereka abakunzi bawe(abafana)
Mugusoza ni iki wasaba abakunzi bawe ndetse nabakunzi bamuzika muri rusange?
Patrick:icyo nasaba abakunzi bange, ni ukunshyigikira ndetse no kumpora iruhande naho abakunzi ba muzika nyarwanda nabasaba kumva ubutumwa buri mundirimbo ntibite cyane kujyana kuko ubutubwa nibwo wubaka igihugu muri rusange.


text:
Abaturage bo muri aka gace baganiriye na IGIHE, bavuga ko umwana w’umukobwa w’imyaka 17 wo muri urwo rugo ariwe wabanje gupfa akurikirwa na nyina wapfuye ku tariki 23 Ukwakira 2016, nyuma hakurikiraho umuhungu we w’imyaka 19 wapfuye ku wa Gatandatu w’icyumweru gishize tariki ya 29 Ukwakira.
Bavuga ko urupfu rw’aba bantu rwatewe n’uburozi bahawe mu kigage n’umugore baturanye.
Kimwe mu byo abo baturage bashingiraho bemeza ko uwo mugore ari we wabaroze, ngo ni uko n’umugabo we amushinja ko ari we wabikoze.
Umwe yagize ati “ Nyine muzi ko mu cyaro tugira ibintu byo guturana (guhana ibintu), uwo mugore nawe rero ni uko yashyiriye urwo rugo baturanye ikigage yashyizemo uburozi, umugabo we ahita ahinjira ashaka kumubuza kunywaho ariko abura uko abigenza aramureka, ku buryo yaje kuremba nijoro ahita amwijyanira i Gisenyi ku bavuzi ba Kinyarwanda barabumurutsa.”
Yakomeje avuga ko nyuma y’uko uwo mugabo yumvise ko ku muturanyi we hamaze gupfa abantu batatu ngo yahise atangira gushinja umugore we ko ariwe wabahumanyije bitewe n’uko na we yamujyanye ku baganga ba Kinyarwanda kubumurutsa.
Nyuma y’uko abaturage bo muri ako gace bamenyeye ko aba bantu batatu bishwe n’uburozi, ngo barashatse kwihorera ngo bice uwo mugore ariko inzego z’ubuyobozi n’iz’umutekano zihita zihagoboka zirahamukura.
Umunyamabanga Nshingwabikorwa w’Umurenge wa Rugengabare, Nzamukwereka Manasseh, na we yemeje aya makuru.
Yagize ati “ Nibyo Batatu ni bo bamaze gupfa kandi bapfuye bakurikirana ndetse ni ikibazo gikomeye kuko n’abandi bana batatu bo muri urwo rugo twahise tubajyana mu bitaro bya Butaro niho barwariye kuko na bo bararembye cyane.”
Yakomeje avuga ko iperereza ryatangiye gukorwa kugira ngo hamenyekane icyaba cyishe aba bantu ndetse ngo bategereje icyo ibisubizo bya muganga bizatanga kuko hari n’imirambo bahise bajyana ku bitaro bya Butaro ngo isuzumwe.
Umugore bivugwa ko waroze aba banyakwigendera ubu afungiye kuri sitasiyo ya Polisi ya Rusarabuye mu Karere ka Burera.
Gusa amakuru ari kugera ku IGIHE aravuga ko hari n’undi mwana urembye cyane ushobora na we gupfa.
Icyaha cyo kuroga giteganywa mu ngingo ya 144 y’igitabo cy’amategeko ahana ibyaha mu Rwanda, aho isobanura ko kuroga ari uguha umuntu ibintu bishobora kwica bwangu cyangwa bitinze, hatitawe ku byakoreshejwe cyangwa uko byahawe nyir’ukubigirirwa n’inkurikizi zabyo. Kuroga bihanishwa igifungo cya burundu.


text:
Abaka impushya zo kubaka bagiye koroherezwa kuzibona
Umujyi wa Kigali n’abakorana nawo mu bijyanye n’imyubakire barashaka ingamba zatuma abaka impushya zo kubaka bazihabwa bidatinze.
Byagarutsweho mu nama yahuje ubuyobozi bw’umujyi wa Kigali n’abafatanyabikorwa bayo mu bijyanye n’ubwubatsi, yabaye tariki ya 02 Ukuboza 2016.
Umuyobozi wungirije w’Umujyi wa Kigali ushinzwe ubukungu, Busabizwa Parfait yasabye Urugaga rw’abubatsi, Ikigo gishinzwe imiturire, ibigo nka WASAC, REG n’Ikigo cy’Igihugu gishinzwe Iterambere(RDB) ko bakorohereza abashoramari.
Agira ati "Turashaka ko abafatanyabikorwa bagabanya inzira zose umuntu acamo kugira ngo abone icyangombwa cyo kubaka.
Ndetse turifuza ko n’igihe bimara cyagabanuka. Hari inzira ziza gushyirwa hamwe ku buryo niba ari esheshatu zasigara ari ebyiri.”
Abashaka impushya zo kubaka mu mujyi wa Kigali bavuga ko ubusanzwe iminsi yajyenwe kugira ngo umuntu abe yahawe icyangombwa ari 21.
Ariko ngo ntiyubahirizwa ku buryo ishobora kugera ku minsi 186 kandi uwaka uruhushya yanyuze mu nzira 15.
Ibyo ngo bituma umujyi wa Kigali ubona amanota mabi kuko utinda futanga impushya zo kubaka.
Ibyo kandi ngo byagaragajwe no muri raporo ngarukamwaka ya Banki y’isi ku bijyanye no koroshya ishoramari, ivuga ko Umujyi wa Kigali uzaba uri ku mwanya wa 158 mu bihugu 190 muri 2017, kubera gutinda gutanga impushya mu bwubatsi.
Umuyobozi w’Ikigo gishinzwe imiturire, Eng. Didier Sagashya nawe yemeza ko hakwiye kujyaho uburyo buhamye bworohereza abashaka impushya zo kubaka.
Agira ati “Hari ibyangombwa bigaragaza imiterere y’ubutaka ndetse n’ibijyanye n’ingaruka ku bidukikije; kuki mu bigo byacu hatabaho abantu batandukanye ariko bakorera hamwe, ku buryo icyangombwa cyaza ari kimwe aho kuba bitatu.”
Umuyobozi ushinzwe impushya z’ubwubatsi mu Mujyi wa Kigali, Fred Mugisha avuga ko abaka impushya zo kubaka boroherejwe byatuma umujyi wa Kigali ubona amanota meza muri Banki y’isi.
Akomeza avuga ko Banki y’isi itanga amanota menshi ishingiye ku bunini bw’umusaruro mbumbe w’abanyagihugu, n’ingano ntoya y’amafaranga umushoramari atanga mu nzira zose yaciyemo ashaka icyangombwa cyo kubaka.
Abafatanyabikorwa b’Umujyi wa Kigali mu bijyanye n’imyubakire basanga hari n’amategeko cyangwa amabwiriza agomba guhinduka kugira ngo serivisi zirusheho kwihutishwa.
Hari ahavuga ko kubona icyangombwa kigaragaza ingaruka ku bidukikije(EIA)kiboneka mu minsi 14; nyamara ngo hari aho cyaboneka mbere yaho.
Dukurikire ukanda kuri Like
Ibitekerezo ( 1 )
Tarif z’abanyamwuga bakora izo nyigo zose zirahanitse kandi nta buryo bwo kumvikana ikiguzi hagati y’abafite imishinga n’ababakorera inyigo. Ibi nabyo bazabyigeho.


text:
Ibisobanuro byimbitse
Imanzi ni indasago baca ku mubiri w’umuntu, zikaba umurimbo. Zicibwa mu gituza, ku nda no mu bitugu, ariko byari ikizira kuzica mu maso.
Bigendeye kuri ryo jambo, guca imanzi bisobanuye kugira umuntu mwiza cyane.
Ikindi gisobanuro cy’izina Manzi ni umusore utaryamana n’igitsina gore, utarakora imibonano mpuzabitsina n’umuntu uwo ari we wese. Aha ni naho havuye imvugo igira iti ‘runaka ni imanzi.’
Umwanzuro
Umubyeyi wise umwana we Manzi ni nko kuvuga ati uyu mwana ni mwiza, yitwa Mwiza.
Ikindi ni ukumwifuriza kuzaba umusore w’intangarugero utiyandarika, akazarinda ashaka akiri imanzi.
Ibi bisobanuro byatanzwe n’Inteko Nyarwanda y’Ururimi n’Umuco RALC


text:
“Nanjye byambayeho, nibyo biri kumbaho ndetse bishobora no kuzambaho, humura ntago uri wenyine” nicyo nifuza ko uzahora uzirikana.
Bumwe muburyo bwo gukira igikomere harimo no gusangiza abandi ibyakubayeho , kwaba ari ugutandukanda cyangwa se kubura uwo wakundaga, aho warenganijwe, aribyo wabonye aho wagenze hose bikaba byakubabaje cyangwa se ibyo wumva byahinduka; ntuzanigwe n’ ijambo, hari uwaciye mubyakubayeho uzarekeraho kwicira urubanza , hari uri kubicamo uzumva ko atari wenyine ndetse hari uzabicamo uzamenya uko yitwara igihe azagera muri ibyo bihe.
Njye&Nawe Magazine ni urubuga rwa buri wese, inkuru zose ziri hano ni izagiye zoherezwa n’ abantu batandukanye. Nawe niba hari inkuru y’ ibyakubayeho, ibyo utecyereza cyangwa se ibyo wabonye uwo munsi ukaba wifuza kubisangiza abandi tuguhaye ikaze ( amazina yawe ntago azatangazwa , cyereka ubiduhereye uburenganzira).
Hey! nari nibagiwe kubabwirako ko nyuma y’ izo nkuru tuzajya twiga ibindi bintu bitandukanye harimo gutegura amafunguro atandukanye, fashion, deco ideas ndetse tukanasangira ibihe byacu bitandukanye. ( yes, indimi zose ziremewe hano ntimuzagire impungenge! ) kandi niba ufite n’ibikorwa wifuza kumenyekanisha amarembo arafunguye !
Ibyifuzo byanjye ni uko uru rubuga rwazaba umwanya wo guseka, kurira ( amarira y’ agahinda ndetse nay’ibyishimo ),ndetse n’ umwanya wo kwiga ariko cyane cyane umwanya wo kumva ko utari wenyine .
Aho urihose ndagushimiye kuba warabanye nanjye muri runo rugendo, mbifurije Umugisha uturuka k’ Uhoraho.
Love&Joy
Aline Nzabonimpa


text:
Kwifashisha imirasire y’izuba bizafasha kubungabunga ibidukikije
Gukoresha urumuri ruturuka ku mirasire y’izuba bizafasha abaturage mu kubungabunga ibidukikije n’ubuzima kuko ibindi bicanwa bihumanya kandi bikaba byakwangiza ikirere.
Kuri uyu wa kane tariki 25 Kanama 2016, mu Karere ka Nyamagabe hatangijwe umushinga w’ubucuruzi, ugamije gukwirakwiza amatara yifashisha imirasire y’izuba, afite ubushobozi bwo gucomekaho terefoni kandi bikazafasha mu kubanya ibicanwa byagira ingaruka mbi ku buzima bwa muntu.
Jeannette Kayitesi uhagarariye uyu mushinga wa EEP atangaza ko nyuma y’ubushakashatsi bwakozwe, bagasanga umuturage ata umwanya n’amafaranga ashaka urumuri naho yacomeka terefoni bigira ingaruka ku iterambere bityo kwifashisha imirasire y’izuba bikazabafasha.
Yagize ati “Abaturage batugaragarije impungenge bafite zo gukoresha peterori, ibishirira bacana, tubona byangiza ubuzima bwabo ndetse no gucomekesha terefoni zabo rimwe zikibwa zikangirika, rero iri tara rya Waka Waka rikoresha imirasire y’izuba rije gukemura icyo kibazo.”
Umuyobozi w’akarere, Philbert Mugisha yatangaje ko uyu mushinga ugwa neza mu murongo wa gahunda akarere kaba gasanganywe zo gukwirakwiza amashanyarazi n’urumuri ruturuka ku mirasire y’izuba kugira ngo bifashe umuturage kugera ku iterambere.
Ati “Iki cyerecyezo ni dufite hano muri Nyamagabe ni nacyo cy’igihugu, turabibona ko ari igikorwa gifatika kuko kizabasha kugera kubagenerwabikorwa bagera ku bihumbi 40, dushimira abafatanyabikorwa muri uyu mushinga kuko bije bisubiza n’ubundi ibyifuzo by’abaturage.”
Abaturage bishimiye iki gikorwa kuko byabavunaga kubona urumuri, bagahendwa bagura peterori, buji cyangwa se bajya no gucomekesha za terefoni, nk’uko Emmanuel Vuguziga yabigaragaje.
Ati “Ubu buryo twabwishimiye kuba tuzajya dutanga amafaranga 500 ku cyumweru gusa tukabona iri tara tugacomeka, tukamurika mu ngo zacu, abana babone uko biga, kandi twirinde n’iyo myotsi n’uwo mwuka wa peterori n’amafaranga twatangaga kubicanwa azagabanuka.”
Uyu mushinga uterwa inkunga na World vision, ufatanije n’isosiyete Waka Waka izajya ikwirakwiza iri tara ryifashisha imirasire y’izuba kandi ukazakorera mu turere twa Nyamagabe na Huye.


text:
Kuri iki cyumweru, amasomo matagatifu aribanda ku mugore w'umutima mu muryango mugari w'abantu aho aza nk'imfashanyigisho ngo tubashe gusobanukirwa ku kigero gishyitse kandi kitunyuze umugani w'abagaragu basigiwe amatalenta na shebuja.
Mu isomo rya mbere, igitabo cy'imigani kiraturatira ingeso nziza ziranga umugore w'umutima kuko asumbya agaciro amasaro meza bityo ikiganza cye akagicyamurira mu rubohero.
Mu isomo rya kabiri, mu ibaruwa Pawulo intumwa yageneye abanyatesaloniki baratwibutsa ko dukwiye guhora twiteguye kuko tutazi umunsi n'isaha Yezu azazira kuko azadutungura nk'umujura wa nijoro.
Mu Ivanjili Ntagatifu ya Yezu Kirisitu uko yanditswe na Matayo Yezu ubwe arigisha rubanda yifashishije umugani-gitekerezo w'abagaragu shebuja yasigiye amatalenta akigendera.
Abantu bahabwa inshingano za politiki kimwe n'iz'iyobokamana bamwe bibaza impamvu bahora biruka bakora ubutaruhuka ndetse hakabaho n'abagera aho bakemeza ko gukora politiki ari ukwigerezaho kimwe no kuba Padiri cyangwa Pasitoro kimwe na Cheikh.
Impamvu bikomera, bikaruhanya ndetse bikagorana ni uko umuyobozi ari igiti gisoromwaho na bose. Muri politiki iyo bikunaniye, mu bihugu birimo iterabwoba n'igitungu iyo ugize amahirwe ntibaguce ijosi barakweguza ugasubira ku isuka. Iyo ari mu bihugu biteye indi ntambwe muri demukarasi haba ubwo usabwa ibisobanuro mu magambo kimwe no mu nyandiko.
Impamvu ibi byose bibaho ni ipiganwa rigamije kugeza rubanda ku mukiro wagenewe abenegihugu. Iyo rero utabishoboye ni ngombwa kuberereka ukava mu nzira hakaza n'abandi nabo bakagerageza.
Yezu nawe ntabwo ajya kure y'inkera y'imihigo igomba kugeza rubanda ku byiza kuko yerekana ko umugaragu mwiza wabyaje umusaruro amatalenta yasigiwe yamwise UMUGARAGU MWIZA KANDI UDAHEMUKA UKWIYE KWITEGURA GUHABWA INSHINGANO ZISUMBUYEHO.
Mu gihe Yezu ashimira byimazeyo abagaragu b'inyangamugayo, aranaboneraho akanya ko kugaya abagaragu b'abanebwe maze akaboneraho kwemeza no guhamya ko utunze azongererwa agakungahara naho umunebwe bakazamwaka n'utwo yacungiragaho binageretseho ko azajugunywa hanze aho azahekenyera amenyo.
Ikibazo isi ifite muri iyi minsi kimeze nk'icyorezo ni uguha inshingano zihanitse abigaragaza nk'abashoboye nyamara bagera mu byimbo bakabizambya rimwe na rimwe ukanibaza niba koko uwo ukora ibyo ari wa wundi twafataga nk'igitangaza igihe yarahiriraga inshingano nshya. Nyamara ntitwakwirenganya kuko tutareba mu mutima kimwe n'uko ashobora no gutangira neza sekibi akamuvangira.
Dusabe Imana guha umutima muzima abahawe inshingano zo kuyobora imbaga muri politiki no mu iyobokamana maze nabo bayikundire bayemerere ibagenge. Nawe usoma iyi nyigisho saba Imana ihishure impano ikuganza kurusha izindi ube ariyo werekezaho imigambi yawe bizakorohera gutunganira Imana n'abantu.
Abatagatifu b'icyimweru gitaha
Kuwa mbere, taliki 17 Ugushyingo ni Gregoire umunyabitangaza. Kuwa kabiri, taliki 18 ni Kiliziya ya Petero na Pawulo. Kuwa gatatu, taliki 19 Ugushyingo ni Abdiace na Mectilde. Kuwa kane, taliki 20 Ugushyingo ni Edmond na Octave. Kuwa gatanu, taliki 21 Ugushyingo ni BIKIRA MARIYA aturwa mu ngoro. Kuwa gatandatu, taliki 22 Ugushyingo ni Cécile na Philémon. Ku cyumweru gitaha, taliki 23 Ugushyingo ni UMUNSI MUKURU WA KIRISITU UMWAMI n'abatagatifu Clément, Colombani na Félicité.
Padiri TABARO
shikamaye.blogspot.com
Shikama ku Kuri na Demukarasi(SKUD)


text:
INYANDIKO ZO MU BUBIKO. Kikwete aragira inama EAC kudafata ibyemezo bihubukiweho
1. Akazi:. Kikwete: buri gihugu cyatanze urutonde rw'akazi rusange n'akazi cyihariye.
2. Uruhusa rw'akazi = 2000 USD,Kikwete: ibyo twabiganiraho.
3. Gutembera hakoreshejwe indangamuntu imwe. Kikwete: ntituratanga indangamuntu, twazikoresha ntazo dufite!
4. Viza imwe ya bamukerarugendo. Kikwete.: tugomba kubanza kumenya uko 40% yacu bazajya bayiduha.
5. Ifaranga rimwe. Kikwete: tugomba kumva inama tugirwa na banki nkuru zacu; iri faranga rimwe niryo ryashenye EAC muri 1964
Iki kiganiro yakigiranye na Citizen Weekend
Nkusi Yozefu
Shikama.blogspot.no
Shikama ku Kuri na Demukarasi(SKUD)
No comments:
Post a Comment
Muvandimwe, nshuti ya SHIKAMA, turagushimira cyane umuganda utanga wo kubaka URWANDA rushya ubinyujije mu bitekerezo byawe( Komanteri). Kugirango turwanye urukungu rw'Agatsiko ni ngombwa ko buri komanteri ibanza gusuzumwa. Yohereze, irahita ijya ku rubuga mu minota mike niba idatandukira( kuvuga ibitajyanye n'inyandiko), itukana, cyangwa yuzuyemo uburere buke.
Wipfusha komanteri yawe ubusa ukoresha "ANONYMOUS", himba izina urikomeze kuko hari ibihembo mu Kuboza 2016 ku bantu 3 bazaba babaye indashyikirwa mu gutanga ibitekerezo. Dukomeje kubashimira ubwitange n'umurava muhorana. IMANA Y'I RWANDA ihorane namwe iminsi yose.
Dg NKUSI Yozefu
www.shikamaye.blogspot.com
Uharanire ko Ukuri gusimbura ikinyoma.
Email: mahoriwacu@gmail.com; tel: +4745564355


text:
Buri mwaka abikorera mu Rwanda bitabira amamurikagurisha mpuzamahanga abera mu bindi bihugu, bakabasha kunguka ubumenyi n’amasoko, bigatuma ubucuruzi bwabo burushaho kwaguka.
Icyakora ayo mahirwe ngo si aya buri wese, ahubwo urutonde rw’abitabira ayo mamurikagurisha ruhora ari rumwe nk’uko Dieudonné Twahirwa Diego, Umuyobozi wungirije wa RYAF, yabikomojeho mu nama yahuje urwo rubyiruko n’abafatanyabikorwa barwo yabaye kuri uyu wa Gatanu tariki ya 25 Ugushyingo 2016, agasaba ko NAEB itakongera kubarenza ingohe.
Yagize ati “NAEB ni umufatanyabikorwa wacu ariko impamvu biriya nabikomojeho ni ikintu cyakabaye gikosorwa. Mwabonye ko imbogamizi twagaragaje ari ukugera ku masoko yizewe, adatenguha ngo ahindagure ibiciro buri kanya, ayo nta kuntu wayageraho utitabira amamurikagurisha mpuzamahanga. Rero usanga NAEB nk’ikigo kibishinzwe, bahorana urutonde rutajya ruhinduka.”
Akomeza avuga ko ibyo bituma hari abitabira ayo mamurikagurisha bakagaruka babonye andi masoko, kandi n’ayo basanganywe batarabasha kuyahaza, ndetse ubumenyi bungukiyeyo ntibabusangize abatarashoboye kwitabira, ibyo bigatuma bibaza impamvu hadashakwa andi maraso mashya hibanzwe ku rubyiruko rushobora no guhugura bagenzi babo.
Umuyobozi Mukuru Wungirije wa NAEB, Sandrine Urujeni yatangaje ko icyifuzo cy’urwo rubyiruko cyakiriwe, gusa ngo hari bamwe mu bari basanzwe bakorana.
Yagize ati “Ubundi bariya na bo ni abashoramari, bagenda muri uwo murongo. Tureba abo dukorana, bafite icyo bajyanye ku isoko, ubundi tukaborohereza. Ni yo mpamvu twavugaga tuti ibyo birashoboka, kandi hari n’abo dukorana. Kuko ari abashoramari turabatera umwete, nibamara kugera ku rwego rwisumbuye, tuzakorana rwose nta kibazo.”
Mu nama RYAF yahuriyemo n’abafatanyabikorwa bayo barangajwe imbere n’Ishami rya Loni rishinzwe ubuhinzi n’ibiribwa ku Isi (FAO) nk’umuterankunga mukuru, Umunyamabanga wa Leta muri Minisiteri y’Ubuhinzi n’Ubworozi ushinzwe Ubuhinzi, Nsengiyumva Fulgence, yatangaje ko Guverinoma y’u Rwanda yiteguye gushyigikira urwo rubyiruko muri byose.
Ati “Mu izina rya Minisiteri y’Ubuhinzi, ndagira ngo nshimangire ubushake bwo gufasha byuzuye RYAF, kugira ngo izabashe kugera ku ntego zayo.”
Yakomeje asaba abagize RYAF kwita no ku rubyiruko rwo mu cyaro kuko runakora ubuhinzi ari rwinshi, bakarufasha guhinga kinyamwuga kandi bagamije kwihaza ndetse no kwagura ubucuruzi.
RYAF ni ihuriro ry’urubyiruko rukora ubucuruzi bushamikiye ku buhinzi n’ubworozi, igizwe n’abanyamuryango 1228, barimo abahinzi, aborozi, abongerera agaciro umusaruro ukomoka ku buhinzi n’ubworozi, abatanga ibisubizo bishingiye ku ikoranabuhanga mu buhinzi, abatanga ubundi bumenyi, inyongera musaruro n’ibindi.


text:
Nyanza: Intore zo ku rugerero zirasaba ubutaha kuzakurirwaho imbogamizi zagize
Ubwo tariki 28/06/2013 hasozwaga icyiciro cya kabiri cy’urugerero mu karere ka Nyanza intore zaho zagaragaje ko n’ubwo ari byinshi byagezweho hatabuze no kubamo imbogamizi bityo zigasaba ko ubutaha bazazikurirwaho.
Ngo amaboko yabo azakorera u Rwanda uko bizagenda kose
Nk’uko izo ntore zabigaragarije ubuyobozi bw’akarere ka Nyanza ngo mu bikorwa bitandukanye zagiye zikora birimo kubakira amacumbi abatishoboye, gutera ibiti, kurwanya isuri n’ibindi byinshi habayemo zimwe mu nzitizi zituma umusaruro bifuzaga utabasha kugerwaho.
Zimwe mu mbogamizi zivugwa n’izo Ntore ko zahuye nazo harimo kutakirwa neza n’abaturage bitewe n’uko nta byangombwa zabaga zitwaje. Ngo hari ingo zimwe na zimwe zageragamo zigiye nko gukora ubukangurambaga kuri gahunda za leta ariko ntizakirwe neza kubera ko abenshi batari bakiyumvishije ibyo zikora n’uruhare rwazo mu iterambere ry’igihugu.
Ngo aho zagiye zihurira n’ibyo bibazo mu ngo z’abaturage zikabazwa icyo zishinzwe ndetse n’ibiziranga bikabura bityo zikimwa amakuru n’umwanya wo kuganira nabo nk’uko Uwambaye Rose umwe muri izo ntore yabitangaje.
Agira ati: “Hari uburyo ibikoresho nabyo byagiye biba bike ugasanga nta musaruro ubonetse nk’uko byari byitezweâ€
Izi ntore ibyo byose byazihereyeho zisaba ko mu bikorwa by’urugerero biteganyijwe mu minsi iri imbere zazaba zifite ibiziranga.  Ariko ku rundi ruhande ngo n’ubwo imbogamizi zabayeho hirya no hino mu karere ka Nyanza zashoboye gukora ibikorwa bishimishije ndetse byishimiwe mu buryo butandukanye.
Kubwimana Florence umuhuzabikorwa w’ibikorwa by’intore mu karere ka Nyanza atangaza ko kuba izo mbogamizi zarabayeho byatewe n’uko iyo gahunda yari ikiri nshya.
Yizeje intore muri rusange ko mu bikorwa by’ubutaha bizaba bikozwe neza ndetse biteguye ku buryo buri kintu cyoze kizaba kiri muri gahunda yacyo.
Ku ruhande rw’ababyeyi yabasabye kutabera abana babo imbogamizi mu gihe babamenyesheje ko bagiye mu bikorwa by’urugerero bitewe n’akamaro bifitiye igihugu.
Asubiza ikibazo kijyanye n’abararabashije kwitabira ibikorwa by’urugerero yasubuje ko buri mwaka hazajya hakorwa ibikorwa by’rugerero bitandukanye aho ngo bacikanwe bashobora kongera kubona umwanya wo kuba nabo bakwifatanya n’abandi muri ibyo bikorwa bifite uruhare mu iterambere ry’igihugu.
Umujyanama mu nama Njyanama y’akarere ka Nyanza Rugerinyange Francisco wari uhagarariye umuyobozi w’akarere ka Nyanza yagarutse ku mateka yaranze itorero mu Rwanda rwo hambere avuga ko ryahozeho ariko nyuma rikaza kuvanwaho n’abazungu.
Yagaragarije urubyiruko ko inyigisho zivanwa mu itorero ry’igihugu zigomba kubafasha gukomeza kwiyumvamo ubushobozi bwo kwiyubakira igihugu.
Icyiciro cya kabiri cy’ibikorwa by’urugerero byasojwe hirya no hino mu turere dutandukanye tw’igihugu cyatangiye tariki 30/11/2012 kigeza ku ya 28/06/2013 abitabiriye bose bahawe icyemezo cy’uko bagaragaje umusanzu ukomeye mu kugira uruhare mu bikorwa byari ingenzi mu iterambere ry’igihugu.


text:
Uko warinda umusatsi mwinshi wa naturel gucika
Iyo umuntu afite umusatsi mwinshi kandi muremure wa naturel aba agomba kuwufata neza akawurinda gucikagurika kuko iyo utawitayeho usanga waracitse ndetse ugasanga ugorana kuwusokoza,ariko hari uburyo bworoshye wawitaho uwurinda ikintu cyose cyatuma ucika.
Uburyo bwo kurinda umusatsi gucikagurika
- 1. Kwirinda gusokoza umusatsi utose kuko birawuca ugasanga wasigaye mu gisokozo
- 2. Kuryama uwusutse ibituta binini ,kugirango utaza gusobana,maze wawusokoza ugacikagurika
- 3. Kwibuka kushyira ikitambaro cyangwa ingofero mu mutwe igihe cyose ugiye kuryama
- 4. Kuwumeseshamo isabuni ya shampoo yabugenewe kandi ukirinda guhinduranya amasabuni ukoresha
- 5. Gushyiramo vitamine z’imisatsi kandi ugakurikiza amabwiriza y’izo wahsyizemo
- 6. Gukoresha ibigudi,igihe wumutsa cyangwa ushaka kurambura umusatsi
- 7. Ntukibagirwe kwambara ingofero irinda izuba igihe cyose ugiye kugenda ku zuba ryinshi kuko imirasire y’izuba nayo ituma umusatsi ucika
- 8. Igihe ugiye koga muri pisine,ugomba gupfuka umusatsi wawe neza kugira ngo utajyamo umunyu ndetse n’indi miti itunganya amazi ya pisine maze bigatuma umusatsi ucikagurika.
- 9. Irinde gusokoresha ibisokozo bitoya kuko bipfuragura umusatsi iyo ari mwinshi
- 10. Jya wirinda gusigamo amavuta ubonye yose,kuko hari amavuta aca umusatsi, kandi ukibuka ko ugomba kuwusigamo wumutse neza, kuko kuwusigamo utose nabyo birawuca.
Ubu ni uburyo wakwitta ku musatsi wa naturel mwinshi kandi muremure ukawurinda gucikagurika bya hato na hato
Source ; xojane
agasaro.com


text:
Bene wabo w’umugabo baranyanga, nkore iki ?
Muraho ? Tubashimiye uburyo mudufasha kungurana ibitekerezo mu buzima tubamo. Turabashimiye nukuri kuko ibitekerezo bya bagenzi bacu biratwubaka. Icyanjye rero giteye gitya :
Ibintu by’amasengesho n’ubuhanuzi simbikunda pe. Ariko umuntu agire atya simuzi nawe nta nzi arambwira ati bene wabo w’umugabo wawe barakwanga Senga. Ndamubwira nti murakoze nzajya Nsenga, natekereje ko ahari anzi njye ntamuzi.
Njye ntabyo nari nzi pe nta nibyo nabonaga ariko nabonye ari ikibazo kuko naje gutekereza ukuntu umwana wanjye wa 1 yitabye Imana ntazi nicyo azize ntangira kugira amakenga. Mbaza umugabo nti bene wanyu baranyanga ? ati yego barakwanga ariko bihorere ntacyo bazagutwara. Ndamubaza nti bampora iki ? Ninde se unyanga ? ati bihorere yewe ikingenzi n’uko njyewe ngukunda. Turabyihorera ndetse birangirira aho .
Ubu nsigaye nibaza ngo umugabo wanjye ntiyahishiriye bene wabo ? Iyo bene wabo baje mu rugo mba numva batankorera ku mwana kuko sinzi unkunda n’unyanga ikindi nziko bamugirira nabi. Nagerageje kumuganiriza nitonze arambwira ngo ubwo ndashaka amatiku. Ubwo uri njye wabigenza ute ? Ngaho ni mungire inama.
Photo : google
Ushaka kugisha inama cyangwa kuduha ubuhamya watwandikira kuri agasaromagazine@gmail.com
Ibitekerezo byanyu
-
Waguye mu mutego w’abahanuzi b’iki gihe. Nta kintu na kimwe yaguhanuriye ahubwo yakubwiye ibintu biri obvious.
Ese uratekereza ko ari uwuhe mugore muri iyi si, wabwira ko bene wabo b’umugabo bamwanga ntabone ari byo koko, ni ingero zifatika zihari, uwo yaba ari inde ?
Ese umuntu aje akakubwira ngo"wa muntu we ndabona ufite ibibazo mu muryango wawe", cyangwa akakubwira ngo "wa muntu we ndabona ufite akababaro" uratekereza ko ari inde muri iyi si utakwiyumva ? Ese uri kumva ubwo ari ubuhanuzi ?
Icyo yakoze ni ukuguteranya n’umuryango, kandi nubisuzuma utibereye, urasanga nta kindi uwo witwa umuhanuzi yagushakagaho cg agushakaho usibye amafrw, ndizera ko hari ibyo utatubwiye.
-
Uwo mugabo niwe ushaka amatiku kuko ashobora kuba ariwe ukwangisha bene wabo.
Niba kugeza ubu utari warabonye ko bakwanga ukaba nta kintu ubona kibyerekana reka kumva amabwire. ndetse niba ushaka guhinyuza ubutaha nibagaruka bicaye uzababwire woroheje uti bandaguriye ko munyanga. uti sinabyemeye ariko aniba aribyo mwambwira icyo mumpora tukabikemura.
umwana witabye Imana ndumva urimo kuvanga ibintu, wenda kubera agahinda urashakira impamvu aho zitari. kuba mutazi icyo yazize ntabwo uzajya kubishyira kuri rubanda kubera izo nkuru wumvise kandi nta cyindi ushingiheyo.
ikibazo ufite ni umugabo utikura kandi udashobotse. sinibona mbwira umuntu, noneho ureke numufasha wanjye, inkuru nkiyo ntari bumuhe ibisobanuro. icyo ukeneye kwibaza ni kuki umugabo wawe ashaka gucukura urwobo hagati yawe na bene wabo ? ese uwo waje kubikubwira utamuzi si we wamutumye ? Genzura umugabo wawe urebe ko ntacyo aguhisha. akaba ashaka kuguteranya na bene wabo kuko ahubwo batamushyigikiye wenda hari nuwavuze ko azakubwira ibyo umugabo atakubwiye. genzura umugabo wawe umenye ibye.
nubona ibimenyetso byihariye wiboneye wowe ubwawe byemeza ko bene wabo bakwanga uzabone kubyemera. naho ubundi umugabo azi ko wumva amabwire niho yagutegeye.ureke kuvangavanga ibintu.
Ese wowe bene wabo urabakunda ?
-
Mberenambere ihangane byambayeho ndi umupapa mfite umufasha nabana 2 arikobashikibanjye bagiranye ikibazo numugore wanjye arikosinabibonaga kuko iyo nabagandikumwe nabashikibanjye banyerekagako nakibazo bagirana numugorewanjye ariko naje kubigenzura nsanga aribobenderanya umugorewanjye inama nakujyira niyi uzaganire numutware wawe avekubyokubogamira kuribenewabo ahubwo arebe icyamuhesha amahoro murugorwanyu mwimuke mujyehirya yimiryango yanyu mutangire ubundibuzima buzira intonganya nibwo muzubaka kandi iyomiryango yumugabo azageraho ibakunde kuko urugonurwabantu 2 natwetwarimutse ariko dusigayedusurana
-
Mbere nambere ndakwihanganisha kubwo kubura Umwana.
Rero abahanuzi bubu nushaka ubirinde ndetse cyane rwose. Uretse kuba uwo muhanuzi yarakubeshye nawe ikinyoma kikagufata,bituma ibyo utabonaga utangira kubibona (Utangira kwibeshya).
Muvandimwe rero, rwose komeza ukunde uwo muryango nkuko wawukundaga kandi niba bakwanga Imana izabakurinda ntacyo bazagutwara.
Murakoze
-
Unva nshuti,ntampamvu nimwey atuma utumutwe hejuru yabo icyambere nuko uba numugabo wawe nezau kirinda icyatuma mutunvikana,njye byambayeho ndetse barabinyereka rwose ndetse rimwe mabukwe yambwiyeko atashakaa ho knd azanyereka,byabanjye kunvuna pee !yewe najyaga nanicara nkarira nkubaza ukuntun tacyaha nabakoreye,ark ubu nasanze bankunze uwo tubana akanyanga ntacyo byamara so murimake nagabanyije conection nabo cyane gusa uje iwanjye mwakira neza ukonshoboye ubundi nkirindako bamenya byinshi byi wanjye nanjye sininjira mubuzima bravo
-
jye ndumva niba bene wabo n’umugabo bakwanga ariko ukaba utabibona ndetse bakaba batanaguteranya n’umugabo rwose ntacyo bitwaye. Ahubwo numva utanabyitaho, wowe uzajye ubana nabo amahoro. ikindi ni uko ugomba kwemera ko batagufata cyimwe n’umwana wabo 100% rwose ibyo ni ibisanzwe gusa ntibivuze ko baba bakwanze, kuko uba umeze nk’umunyamahanga kuri bo. icyo kuba bahemukira umwana wawe rero ndumva atari byo kuko ahubwo bakwanga ariko bagakunda abuzukuru. ntago ari byiza gucyeka ibintu kibyo.
uzajye usenga, usabe ubwenge bw’uko witwara, unamenye impamvu umugabo wawe yabikubwiye kuko akenshi iyo bihari ntibabivuga bagerageza kubihisha. uko ku ntu rero yahise akwemerera atanakubajije niba hari icyo bagukoreye jye ndumva wakwibaza ikiri inyuma, ukagishakisha usenga, usaba Imana kukwereka ibihishe utazi kuko yo Iba ibizi.
-
-


text:
Kuri
iki cyumweru taliki ya 4 Kanama, abakristu ba paruwasi ya Mushaka ho
muri diyosezi ya Cyangugu, bakiriye umushyitsi w`imena muri yubile ya
paruwasi yabo. Iyo yubile y`imyaka 50 yahuriranye n`itangwa ry`ubupadiri
kuri diyakoni Ildephonse Maniragaba. Uwo mushyitsi w`imena ni
nyakubahwa Jeannette Kagame, umufasha wa perezida Polo Kagame, usa
nk`uri mu bwihisho muri iki gihe. Ababikurikiranira hafi bo bemeza ko
Kagame ari gutegura umutwe w`abacancuro bo guhitana nyakubahwa Jakaya
Kikwete perezida wa Tanazaniya.
Jye nk`umuturanyi wa paruwasi ya Mushaka, nanyarukiye muri ibyo birori. Reka mbambwire uko nabibonye.
Ku
murongo wa mbere hagaragaraga madame Jeannette Kagame wagaragazaga
ibyishimo byinshi aseka buri kanya. Yari akikijwe na musenyeri Yohani
Damaseni uyobora diyosezi ya Cyangugu n` umuyobozi w`intara
y`Iburasirazuba. Hirya gato hari musenyeri Diyedoni Rwakabayiza na
padiri Kabera Inyasi uvuka muri iyo paruwasi. Mu bandi banyacyubahiro,
hari padiri Ubaldi Rugirangoga wigeze kuyobora iyo paruwasi, akaba ari naho yatangiriye gahunda ya leta yo guhatira Abahutu gusaba imbabazi Abatutsi.
Twe
abari bahari, ntitwabuze kwibaza impamvu madame Jeannette yiyemeje
kujya kwizihiza yubile y`imyaka 50 ya paruwasi, kandi ubusanzwe
abayobozi bakuru ba FPR – cyane cyane abavuye hanze – birinda kugaragara
mu birori bihambaye bya Kiliziya Gatolika. Kuba rero yarahisemo kujya
muri yubile ya paruwasi, hari impamvu zikomeye, kandi zidafite aho
zihuriye no kwita ku baturage. Dore iz`ingenzi twaganiriyeho na bamwe mu
bantu b`inararibonye bari muri ibyo birori.
1. Gukumira abanyapolitiki batavuga rumwe na FPR bavuka i Mushaka
Impamvu
nyamukuru yazinduye madame Jeannette Kagame i Mushaka, ni iya politiki.
Ku batazi paruwasi ya Mushaka, reka mbibutse ko Mushaka ari paruwasi
ivukamo ba nyakubahwa Twagiramungu Faustin na padiri Nahimana Thomas.
Hari n`abandi banyapolitiki bahanganye na FPR bavuka muri iyo paruwasi
mu gice cya Bugarama. Ariko bo simbatindaho.
Twagiramungu
Faustin uzwi kw`izina rya Rukokoma, ni umwe mu bantu bake cyane
b`inararibonye bakiriho bo muri politiki y`u Rwanda. Nyuma yo guhangana
no kugira uruhari rufatika mu ihirima ry`ingoma ya MRND, Twagiramungu
ntiyashoboye guceceka amabi ya FPR-Inkotanyi. Ibyo byamuviriyemo kurebwa
nabi no guhigwa na yo bigeza ubwo ahunga. Muri iyi minsi Twagiramungu
yapfuye gutangaza ko agiye kugaruka mu Rwanda nka perezida w`ishyaka
RDI-Rwanda rwiza, FPR ihita ihungabana, maze Kagame ategeka abashinzwe
abinjira n`abasohoka kutamuha urupapuro rw`inzira rumwinjiza mu Rwanda.
N`ubwo FPR izi neza ko umuryango wa Twagiramungu warimbuwe
n`Interahamwe, izi ko Twagiramungu ari umuhutu utihanganira amafuti aho
ari hose, kandi ko afite abayoboke benshi muri paruwasi ya Mushaka
avukamo. Ntabwo rero FPR yatuza kandi izi ko uwo mugabo abanyamushaka
bakimwibuka.
Padiri
Thomas Nahimana, avuka ku birometero bibiri uvuye ku cyicaro cya
paruwasi ya Mushaka. Muri iyi minsi, afatanije n`Abataripfana, bashinze
Ishema Party , ishyaka rya politiki rirangwa no kwambika ubusa
ibinyoma byose bya FPR, no kuvugira rubanda iriho irimburwa na FPR ya
Kagame. Iryo shyaka rikiri rishya, rifite umuvuduko udasanzwe, ku buryo
biteye impungenge FPR. Padiri Thomas kandi ahagarariye inama
y`ubwanditsi y`urubuga leprophete.fr, ruharanira kuvuga ukuri ku bibera
mu Rwanda. Urwo rubuga ni rwo rwagaragaje byinshi mu bikorwa by’abari
muri guverinoma ya Paul Kagame. Ni narwo kandi rwahishuye ubwicanyi
n’andi mabi byakozwe na ba padiri Inyasi Kabera uvuka i Mushaka na
Ubalidi Rugirangoga wahoze ayobora iyo paruwasi. Aba bapadiri bombi ni abayoboke bakomeye ba FPR-Inkotanyi bazwi na rubanda.
Nta
munyamushaka n`umwe uyobewe uburyo FPR yakoze ibishoboka byose ngo
urubuga Leprophete.fr rufungwe, bikananirana. Nyuma yo gukora
iterabwoba kuri musenyeri Damaseni Bimenyimana kugira ngo ahatire
abapadiri bashinze leproph├Ęte.fr kuyifunga no kuvuga ko yitandukanije
nabo, yageze n`aho ijya gushakisha abiyise abavandimwe ba padiri Thomas,
ikabahatira kumwihakana ku maradiyo no kuri televiziyo. Uwabonye
Jeannette Kagame i Mushaka yicaranye na musenyeri Damaseni, ntiyabuze
gutekereza kuri aba bagabo bombi.
2. Gushyigikira gahunda ya leta yatangijwe na padiri Ubalidi Rugirangoga i Mushaka
Nta
mpamvu yo kugaruka ku mateka ya padiri Ubalidi nk`umwe mu Batutsi
bakomeretse cyane kubera amateka mabi igihugu cyacu cyanyuzemo. Nyuma yo
kuva i Nyamasheke ku buryo bw`igitangaza, akijijwe n`uwari perefe wa
Cyangugu, bwana Bagambiki Emmanuel, buri wese yari yiteze ko musenyeri
yamwohereza muri iyo paruwasi, kugira ngo asane imitima y`abaturage ba
Nyamasheke, yegere abarokotse jenoside yakorewe Abatutsi bo muri ako
karere, kandi asabe imbabazi kubera amacakubiri ashingiye ku moko
yagizemo uruhari mbere ya 94. Ibyo ntibyabaye. Ahubwo musenyeri
yamwohereje i Mushaka. Paruwasi ya Mushaka niyo yonyine muri za paruwasi
zose zo mu Rwanda , yagumyemo umupadiri w`Umututsi, Hategekimana Antoine(Imana imuhe iruhuko ridashira), abakristu be, cyane cyane b`abahutu, bakamurwanaho, kuko bumvaga ari nta mpamvu yo gutoteza intumwa y`Imana.
Abandi
bapadiri b`Abatutsi babaga i Mushaka aribo Kaberuka Aphrodis na
Mubashankwaya Ignace, Abanyamushaka babaherekeje neza, ubwo bagaragazaga
ko bafite ubwoba bwo kuguma muri paruwasi babageza i Cyangugu kwa
Musenyeri Tadeyo Ntihinyurwa, ubwo baba bararokotse. Jenoside irangiye,
padiri Ignace Mubashankwaya, uvuka mu Bisesero bya Kibuye, yihutiye
kugaruka i Mushaka. Mu nyigisho ze, ntatinye kwamagana amabi yakorwaga
n`abasirikari ba FPR, na bamwe mu Batutsi bari bararokowe n`Abahutu.
Icyamubabazaga ni inyiturano mbi abo batutsi bakoreraga Abahutu, kandi
muri rusange, muri Mushaka, Abanyamushaka b`Abahutu barakoze ibishoboka
byose, bakarwana kuri bagenzi babo b`Abatutsi bahigwaga n`Interahamwe,
zateraga ziturutse mu Bugarama. Padiri Ignace Mubashankwaya yaje kuraswa ku manywa y`ihangu n`abasirikari ba FPR-Inkotanyi, bikaba bizwi ko yagambaniwe na mugenzi we padiri Kabanda Fabiyani. Padiri Kaberuka Aphrodis we yeguriwe indi mirimo.
Aho
padiri Antoine Hategekimana atangiye kugaragaza intege nke kubera
umunaniro, byabaye ngombwa ko asimburwa na padiri Ubalidi Rugirangoga.
Guhera icyo gihe, Ubalidi atangira gahunda y’urukozasoni yo gutegeka
Abakristu b’ Abahutu bose gusaba imbabazi Abatutsi. Utabikoze
agafungirwa amasakaramentu. Ingaruka zabaye ko Umuhutu wese wari
wifashije ukomoka i Mushaka afungwa, udafunzwe utwe tugahabwa Abatutsi.
Nibwo rero abitwa ba Bosco uzwi kw`izina rya Muganga batumbagiye mu
bukire, kubera gusahura iby`abandi. Bosco uyu, we n`umuryango we wose,
barengewe na nyakwigendera depite Gatabazi Venuste wari umuturanyi we,
ahitwa i Muhehwe. Nyamara nyuma ya jenoside y`Abatutsi, Bosco yikubiye
umutungo wose wa Gatabazi amwita interahamwe, utwana twe duhungutse,
Bosco aratumenesha, twirukira mu kigo cy`imfubyi ku mubyeyi witwa Adriya
Nyirabarima. Uwo Bosco witwa Muganga ni we wari ukuboko kw`iburyo kwa
padiri Ubalidi.
Iyi
gahunda y’urukozasoni yo guhatirira n’impinja z’Abahutu gusaba imbabazi
z’ibyaha batakoze niyo turufu ya nyuma FPR yadukanye muri iyi minsi.
Padiri Ubalidi usigaye ufatwa na Jeannette Kagame nka pasiteri Warren,
ni umwe mu bacengeza-matwara bayo. Ntibitangaje rero kubona uyu mubyeyi
aza gushyigikira gahunda ze, kuko amufatiye runini mu gucecekesha
Abahutu no kubahatira gusaba imbabazi Abatutsi. Imikorere ya padiri
Ubalidi muri iki gihe, igaragaza rwose iyobokamana rishobora kuba
urumogi rwo gusinziriza rubanda(opium du peuple), abandi
bisahurira imitungo yabo. None se umuntu uvuga ngo yirukana amashitani,
ariko kwica umukristu w’inzirakarengane ntibimutere ikibazo,
akikomereza kwangana no kugira ubugome bunyuranye ? Utazi Ubalidi
azabaze diyakoni Sipiriyani Ntirugirimbabazi. Azi aho bahuriye !
3. Kugerageza kwerekana isura nziza ya politiki-gahotozi ya FPR
Paruwasi
ya Mushaka, kugeza muri iyi myaka ya vuba, yari ibumbye icyahoze ari
komini Gishoma na Bugarama, n`igice cya komini Cyimbogo. Komini ya
Gishoma yari izwi ho kugira intoki nyinshi kandi nziza, naho Bugarama
ikaba ikigega cy`u Rwanda rwose. Kuva aho leta ya FPR-Inkotanyi
itangiriye gahunda yo gushonjesha Abahutu, intoki zose zaratemaguwe,
Bugarama igabirwa abari ku ngoma ya FPR. Muri urwo rwego, imilima
y`imiceri, iy`imyumbati, iy`imboga n`ibindi bihingwa binyuranye, byose
binyagwa abaturage. Ayo mabi ntiyahemwe kwamaganwa n`abatavuga rumwe na
FPR, ndetse n`abaturage ubwabo. Ibyo ariko ntibyatumye FPR yunamura
icumu. Ahubwo ubu, Kinyaga yose (Cyangugu) itari yarigeze igira inzara,
kabone no mu gihe cy`ingoma ya cyami, ubu ibarwa mu turere tw`u Rwanda
turimo abaturage bashonje bikabije. Kubona no mu Bugarama hari inzara,
ni ibintu by`urukozasoni mu mateka y`u Rwanda.
Uruzinduko
rwa madamu Jeannette Kagame muri paruwasi ya Mushaka, byafatwa
nk`uburyo bwo kwereka abaturage ko ubuyobozi ahagarariye bubitayeho,
kandi byahe byo kajya ! Ahari niyo mpavu nabonaga agumya kwisekesha.
Yari yaje yitwaje n`umwana we, wagaragazaga rwose ko arya neza. Nizere
ko madamu wa perezida yabonaga ko abari bamuri hafi – cyane cyane
musenyeri Damaseni – bazanye iminkanyari mu maso ! Ubwo n`uriya mwana we
yiboneye uburyo abandi bana babaye iminaga, kandi hambere aha bararyaga
bagahaga, ndetse bagasagurira n`ab’ahandi.
Umwanzuro
Kwaba
ari ukwibeshya bidasanzwe, hagize ukururwa n`akarimi karyoshye k`uriya
mubyeyi, ugera n`aho yiyambaza Bikira Mariya, kandi twese tuzi ko
asengera muri rya dini rya illuminati riyoborwa na pasiteri Warren,
padiri Ubalidi nawe amaze kwinjiramo. Igihe cy`ubuhendabana cyararangiye. Abanyarwanda
batangiye kumenya neza ababakunda n`ababasahura bataretse no
kubarimbura. Ikibazo ni ukumenya uburyo bazabikiza hatangiritse byinshi.
Ibyagenzaga uriya mubyeyi i Mushaka, ntaho bihuriye n`ibirori byariho
biba, ahubwo ni uko na we amaze kwibonera ko ingoma yabo igeze mu marembera, dore
ko hari n`abemeza ko afite ubushishozi kurusha umugabo we. Arasa
n`uvuga ati nibura hazagire abazasigara batuvuga neza. Ibibi bamaze
gukorera abanyarwanda birarenze, ku buryo byarangije gutwikira n`igicucu
cy`icyiza bashaka kugaragaza.
Byiringiro Aminadab,
Bukavu-RDC


text:
Kwambara amaherana ni kimwe mu mirimbo mu ikunzwe kwishyirwaho n’abari n’abategarugori n’abagabo batari benshi akenshi na kenshi bakunze kuba ari abanyamuziki, abakinnyi bafilime, cyangwa se abakinnyi b’indi mikino itandukanye.
Kwambara amaherena ni umuco muhahano twakuye mu banyamahanga. Mu Rwanda kwambara amaherana (ku matwi) bisa n’ibisanzwe ku buryo umugore cyangwa umukobwa uyambaye atafatwa nk’uwishe umuco, gusa umusore wabikoze hari abamufata nk’ikirara.
Hari amadini abuza abayoboke bayo kwambara amaherana, andi ntacyo abivugaho, gusa mu idini ry’abayisilamu ho bisa nk’itegeko kuko bigoye kubona umugore waho udapfumuye amatwi, yewe hari n’abapfumura izuru.
Nk’uko kwambara amaherena bikundwa n’igitsina gore abantu benshi batekereza ko gupfura abishyiraho amaherena byaba bikorwa n’abagore bagenzi babo, ariko umusore witwa Iyakaremye Gaspard (Iga make up) utuye mu Mujyi wa Kigali aganwa n’abakobwa batari bake ngo abafumure ku bice bitandukanye by’imibiri yabo barimbisheho amaherena.
Apfumura amatwi, ku bitsike, ishinga, ururimi, umukondo, umununwa , n’ahandi hose umukiriya we yifuza.
uyu musore yapfumuye amatwi benshi mu byamamare byo mu Rwanda, barimo na Nizzo wo muri Urban Boys, Olivis wo muri Active n’abandi basore. Yapfumuye imikondo y’abakobwa bazwi nka Young Grace, Vanessa Uwase, Sacha Kate n’abandi benshi.
Uko yatangiye..
Ubundi Iyakaremye Gaspard yize ibijyanye n’icungamutungo mu mashuri yisumbuye na Kaminuza. Akiga muri kaminuza yari afite akazi ariko asanzwe anakunda ibijyanye no kurimbisha imibiri y’abantu amaherena dore ko yajyaga abyigira kuri interineti.
Nyuma muri 2011 yaje kujya muri Kenya agiye gusura umuntu ufite iduka ricuruza imirimbo itandukanye ahura n’abantu basanzwe bapfumura abashaka kwambara amaherena abyiga atyo.
Yagize ati “naje kugira amahirwe njya muri Kenya, hari umugabo w’ishuti yanjye ufite iduka ry’imirimbo, ngira amahirwe ntembere mu maduka yaho, akora nk’ibyo nkora ndavuga nti ‘uwakurikira bino bintu’, nshyiramo no kubikunda.”
Apfumura abantu ariko we ntapfumuye...
Mu Kinyarwanda hari umugani ugira uti “umubumbyi arira ku rujyo.” Wumvikanisha uburyo hari ubwo umuntu aba akora ibintu nyamara bikaribwa n’ab’ahandi we akaba atakoraho.
Ibi ni nako bimeze kuri Iyakaremye Gaspard kuko n’ubwo apfumura imibiri y’abandi ayirimbisha, uwe nta n’agashwitu karavaho. Avuga ko ari yo mahitamo n’ubwo akunda kubona abandi bantu bapfumuye.
Yagize ati “ hari igihe umuntu abana yaratwaye n’ikintu, akagikunda cyane ariko akagikunda ashaka kukibona ku wundi. Ndabikunda pe kubona umuntu yabikoze ntabwo namucira urubanza mba numva na namuhitiramo ibimubereye ariko buri muntu wese aba afite amahitamo, ukavuga uti ‘ndumva nshaka kuba nsa gutya na gutya’. ”
Avuga ko hari abantu benshi bamugana bajya batungurwa no kubona adapfumuye ndetse bagatinda kwemera ko ari we kuko abenshi bakora aka kazi baba bapfumuye.
Gupfumura imyanya y’ibanga y’abakobwa kuri we si ikibazo...
Iyakaremye Gaspard avuga ko nta gice cy’umubiri w’umuntu hatajya iherena mu gihe umuntu yabishatse dore ko hari n’abantu bishyiraho amaherena ageze ku gihumbi.
Uretse ahagaragara hari n’abakobwa bipfumuza ku myanya y’ibanga nko ku mukondo, ku gutsinda n’ahandi hatagarara, gusa uyu musore yatwemereye ko apfumura imikondo ariko ahandi ho arifata.
Avuga ko kuba yapfumura imyanya y’ibanga y’umukobwa bidashobora gutuma atekereza ibiri hanze y’akazi ke kuko akubaha.
Yagize ati “mu buzima busanzwe hari abantu baba bameze nk’abasazi,ubona umukobwa uwo ari we wese akumva aramwifuje, ariko ibintu nkora ni umwuga, iyo ikintu kibaye umwuga wirinda kurengera, umuntu ukamwubaha uko aje akugana, serivisi ukayimuha neza n’ubutaha akazakurangira undi. Ndi umuntu ariko ngira imbibe ntarenga, sinshobora kubahuka umuntu w’abandi ngo ntangire kumukorakora, ntangire kumubwira amagambo atagendanye.”
Kwambara amaherena si uburara...
Hari abantu bamwe bavuga ko umuntu wapfumuye izura, umunwa, ururimi ... aba icyomanzi cyananiranye, ariko Iyakaremye Gaspard we siko abibona, kuko bituruka mu mico itandukanye igenda izanwa n’abantu baturutse mu bindi bihugu n’abanyarwanda bakagenda babyigana, gusa ngo byose biba bigamije kongera ubwiza bw’umuntu.
Yongeyeho ko mu kwambara amaherena n’indi mirimbo byahoze ho na kera cyane mbere y’ivuka rya Yezu babyambaraga.
Vanessa Uwase yipfumuje umukondo kwa IGA make up
Sacha Kate uzwi kumbuga nkoranyambaga nawe yipfumuje umukondo
Young Grace nawe ntiyatanzwe...
Iyakaremye Gaspard inzobere mu gupfumura abantu bishyiraho amaherena


text:
Danny Mutabazi ni umuramyi wamenyekanye mu ndirimbo ze zitandukanye zihimbaza Imana, cyane cyane mu ndirimbo ye yakunzwe na benshi bayumvishe yise “Karuvari”, ubu akaba ari mu gikorwa cyo kuzenguruka urwa Gasabo mu biterane binini by’ivugabutumwa yise Calvary Tour Live Concert.
Iki gikorwa Danny yagitangiye mu mwaka ushize wa 2017, aho yatangiranye no gutaramira ab’I Burasirazuba mu Karere ka Rwamagana, hanyuma yaje kwongera gutamira ab’i Musanze, ahitwa ku Muhoza.
Umuramyi Danny Mutabazi aririmbira Imana
Kuri iyi nshuro umuramyi Danny Mutabazi agiye kwerekeza mu Ntara y’Uburengerazuba mu karere ka Nyabihu mu itorero rya ADEPR ku mudugudu wa Jenda. Iki gitaramo kizaba taliki ya 04 Gashyantare 2018 guhera saa munani z’amanywa.
Mu kiganiro yagiranye na IYOBOKAMANA.COM, Danny Mutabazi yadutangarije ko iki gikorwa kizakomeza uko Imana izamufasha ndetse n’aho akomanze ku matorero bakamukingurira bakamwemerera kuhakorera.
Yagize ati: “Intego nyamukuru mfite ni ukuvuga ubutumwa bw’I Karuvari abantu bakihana. Nzabikomeza uko nzashobozwa kose n’aho bazankingurira hose. Ubushobozi ntibumbera imbogamizi cyane kuko mbitegura ku rwego rw’ubushobozi mfite.”
Danny Mutabazi azataramira ab’i Nyabihu
Yakomeje agira ati:”Hari ubufatanye bwiza n’itangazamakuru ku buryo bitampenda gutangaza no kumenyekanisha igikorwa, ikindi ni uko aho nzakorera mba nateguranye na za korari zaho zikamfasha mu bijyanye n’ibyuma ndangururamajwi, kimwe no kumfasha kuririmba muri rusange. Muri make ni ivugabutumwa ritagamije urwunguko rundi kereka kubona abizera bashya, kuko no kwinjira biba ari ubuntu ”
Danny muri iyi gahunda ya Nyabihu ngo azamanukana n’umuramyi Papy Claver, bakaba bazakirwa na korari Siyoni ndetse na korari umuriri zibarizwa ku mudugudu wa Jenda
Umuramyi Papy Claver azafatanya na Danny i Nyabihu ndetse n’andi makorali yo kuri ADEPR Jenda
Mu buzima busanzwe Danny Mutabazi ni umusore w’igihagararo, ukiri mutoya, yavukiye I Gishali mu Karere ka Rwamagana mu mwaka w’1994 kuri ubu akaba abarizwa mu Mujyi wa Kigali mu Karere ka Gasabo mu Murenge wa Gisozi.
Akaba ari umukirisitu w’itorero rya ADEPR Paruwase ya Gasave ku mudugudu wa Kumukenke.
Urugero.rw
src: http://iyobokamana.com


text:
Col. Aloys Nsekarije wabaye Minisitiri w’ uburezi ku butegetsi bwa Habyarimana
Mitsindo Fidele umuhungu wa Aloys Nsekarije wabaye Minisitiri w’ uburezi kuri Leta ya Habyarimana yageranyije ubutegetsi bwa Perezida w’ u Rwanda Paul Kagame n’ ubw’ uwahoze ari Perezida w’ u Rwanda Juvenal Habyarimana agaragaza Habyarimana yakoreshaga amayeri amugaragaza nk’ umuntu mwiza nyamara yihereye agapanga ibintu bibi.
Mitsindo Fidele uvuga ko yabanje kuba Burugumesitiri wa Komine Giciye, nyuma akaba Perefe wa Gisenyi avuga ko mu mutima wa Kagame yarimo urukundo.
Ibi yabitangaje ku wa 24 Gicurasi 2017, ubwo komisiyo y’ ubumwe n’ ubwiyunge yakoreraga mu karere ka Nyabihu ibiganiro byahuje abayobozi mu nzego zitandukanye n’ abahoze ari abayobozi.
Yagize ati “Ari Habyarimana na Paul Kagame bombi ndabazi, ushaka kubamenya age anyegera mbavugeho bombi. Habyarimana yari afite amayeri agatuma abajya kumuvuga neza yataha agapanga ibibi, ariko mu rugo iwabo twajyagayo tukaryayo, abarya kakanyama tukaryaho, twagera no gutera imbere muri za tango z’ amayeri nazo tukaryaho”
Yakomeje agira ati “Nonse ishereka ry’ amacakubiri, nkura bamwira ko umututsi ari mubi. Muri uko gukura umuntu agakura bamubwira ko ikibi cyose ku Rwanda ari umutusi.”
Mitsindo avuga ko yakuze abona mu gisirikare hari itegeko rivuga ko ugomba kujya mu gisirikare agomba kuba ari umukiga nawe w’ intoranywe. Ngo yakuze bamubwira ko hari abantu bagomba kwiga n’ abatagomba kwiga bigera aho abyakira nk’ ihame.
Mitsindo akomeza avuga ko Leta ya Kayibanda, n’ iya Habyarimana zigishije ubumwe ariko akavuga ko bigishaga ubumwe butabarimo.
Uyu muhungu wa Nsekarije agaragaza ko aho amenyeye FPR aribwo yamenye ukuri, akavuga ko Perezida Kagame yamukunze atari uwo gukundwa, kubera ko mu mutima wa Kagame harimo urukundo.
Ati “Ni ngombwa nubona ukuri uhitemo ukuri, ikitari ukuri uvuge uti iki si ukuri…Ariko mu by’ ukuri Kagame yabaye umubyeyi wanjye ntari nkwiriye,ndavuga nti ariko nubwo ari muri FPR reka ngenzure neza menye niba no mu mutima we harimo urukundo. Muri Kagame Paul Harimo urukundo, twe kuvuga Perezida, muri Kagame Paul harimo urukundo”
Akomeza agira ati “Guverinoma ya Habyarimana yavuze ubumwe, iya Kayibanda yavuze ubumwe ariko bavuze ubumwe butabarimo. Bavugaga ubumwe ku karubanda ariko bagera mu rugo abana babo bakonka amacakubiri, nonse amacakubiri”
Komisiyo y’ igihugu y’ ubumwe n’ ubwiyunge yatangije gahunda yo guhuza abayobozi n’ abahoze ari bo mu rwego kugira ngo bahure bungurane ibitekerezo biganisha ku bumwe n’ ubwiyunge. Mitsindo ari mu bahoze ari abayobozi.
Muri ibi biganiro, Ndagijimana Jean Bosco uvuga ko Nsekarije Aloys yamubujije kwiga bigatuma agirira inzika umuhungu we Mitsindo yavuze ko ababariye Mitsindo.
Nsanzimana Ernest ni Umwanditsi mukuru w’Ikinyamakuru Umuryango. Yatangiye gukorera iki kinyamakuru muri Nzeli 2016, afite Impamyabumenyi y’Icyiciro cya Kabiri cya Kaminuza (A0) mu Itangazamakuru n’Itumanaho yakuye muri Kaminuza y’u Rwanda Ishuri ry’ itangazamakuru n’ itumanaho
ariko muzava mu matiku ryari yavuze ibimurimo niba ubibonamo ikibazo ugende kuri sebeya cyangwa mukivu winagemo birahagije
ni byiza burya hari abumva ukuri
ariko abantu iyo bacinya inkoro hasi bamera nka autruche, yanyoni ipfurika umutwe mumucanga ngo irihisha nyamara bayibona yose. Fideli we ni uko wamugani warerewe mu mahanga ntuzi abagendaga iwanyu. Yozefina niba umufitiye urukundo nka nyoka wakonkeje uzi ko atavanguraga abaje iwe ewe na mukeba we Nanyonga umututsi kazi yaramwihanganiye. Ese umugore wawe wa mbere we nti twari tui ko ari uwo muri ubwo bwoko. ababyeyi bawe rero urababeshyera ahubwo ni wowe ubafitiye urwango. uri BANGAMWABO. iyaba umuryango wawe warangaga abatutsi bashiki bawe ntabwo bari kujya bigisha abana bato kubyina indilimbo za Kayirebwa kandi uzi ko zari zibujijwe. hakirizwa ukundi naho icyo kiranyagisha;
C’est triste uwaroze abakiga ntiyakarabye koko
Fideli,nibyo ukiwa babyira guhakanwa n amabya ya so ! kagame umuzihe?iso amukundamo iki ko iyo bimushobocyera yari kumukuramo iyo kotsa? wowe se ibyo ukora byose ngo ni akazi urabishoboye?tamiza yombi nibyo ushoboye iso yasabye abo yimye arinda arunduka aseba none wadukiye nuko niwe ugiye kwanika muri mandat yanyuma ya perezida wurukundo???? reka mucyecuru yipfire urwo nanyonga yamujyeneye were kumusebya ntawutuka iryo yonse
Mitsindo nta kuntu atataka Kagame wamukuye muri 1930 kubera kwiba imodoka za Lonu afatanyije n’abahungu ba Kajeguhakwa. Mu mutwe we nta kintu kiberamo abiganye nawe barabihamya. Mu minsi iri imbere azaba avuga ibindi kuri Kagame
Ibikorwa by’abantu aho tuva tukagera nibyo bituranga aho tunyura hose. Ibikorwa bya kagame rero ntawe utabibona,ntawe utabyunva kabone n’ubwo yaba impumyi cg igipfamatwi.
fideri numugabo udafite ingengabitekerezo nkiyanyu tumuzi neza nkumugabo wumuhanga kdi ninkotanyi mubitekerezo ari mubanyarwanda bafashije ihagarikwa rya genocide kagame rero fidele aramuzi kuko bakoranye igihe kinini kdi kagame ni ntagereranywa azandikwa mumateka yisi nkuko yanditse mumitima yabanyarwanda turamukunda kagame cyaneeeeeeeeeeeeeeeeerr
Ngo uhakwa kumwana wumuntu avumwe! mbega umuhunguu yewe nakumiro peeee!!!!
Nubwo umuntu afite ubwigenge mu ibitekerezo no mubYo avuga, muli ikigihe tugezemo, abantu tugomba gusana imitima ya abanyarwanda yashingutse, tugafata imigambi yokuvuga tuti ibibi byabaye ntibizongere kuba. Abanyarwanda twese tugashirahamwe tukiyubaka u Rwatubwaye, amacyakubiri tukayamaganira kure. Tugomba kwirinda utugambo two guhakirizwa, kuko uyumunsi uhakwa kuli kanaka ejo akaba aliwe uvuga nabi, iyo nimicyo mibi. Mbere yuko Kagamé Paul aba President, yarariho kandi nawe muli icyo gihe wariho, ntiwigeze umwunganira muburyo yarariho aliko ubu abaye Presdient uramutataka kandi umubeshya, kuko urwo rukundo umukunze ubu abaye President urukuyehe? Kuki utigeze ubwira Habyarimana ko akora amakosa icyogihe yayakoraga ngo wenda yikosore ndetse nubona atikosoye ucyane umubano nawe. Niba ushaka gushimisha President Kagamé, kora neza akazi kawe azagushima kandi uzabibona, noho ibyo utugambo ntabikoza kuko afite izindi nshingano zisumbwe ayo mateshya. Imana ikugarure munsira nziza. Amen!
Ariko ko mwese mwihaye Mitsindo ngo nikigoryi nibindi byinshi , mwebwe resultats z’ ubwenge bwanyu n’ urukundo rwanyu nukwica abantu n’amacakubiri? , nuguhera mu mashyamba ngo mutegereje kuzagaruka gukora Genocide?ubwo nibwo bwenge murusha Mitsindo , icyo yavuze abeshya nikihe? nimwigumanire ibyo mwabeshye abanyarwanda twabonye umusaruro wabyo , nukuri twabwiwe tukerekwa na Umubyeyi Imana yatwihereye turakureba kandi turakuzi n’amahanga azakutwigiraho.Ntawabagaye amashereka Mitsindo yize yamukamutsemo , mwe aho muri muracyatura imibi yayo!!! Imana izabafashe muze murwababyaye mwonke ku mashereka y’ umubyeyi utari gito.Twarabacuze .mutebuke tuzabahaho kuko turijuse nta mururumba.
Ariko ko mwese mwihaye Mitsindo ngo nikigoryi nibindi byinshi , mwebwe resultats z’ ubwenge bwanyu n’ urukundo rwanyu nukwica abantu n’amacakubiri? , nuguhera mu mashyamba ngo mutegereje kuzagaruka gukora Genocide?ubwo nibwo bwenge murusha Mitsindo , icyo yavuze abeshya nikihe? nimwigumanire ibyo mwabeshye abanyarwanda twabonye umusaruro wabyo , nukuri twabwiwe tukerekwa na Umubyeyi Imana yatwihereye turakureba kandi turakuzi n’amahanga azakutwigiraho.Ntawabagaye amashereka Mitsindo yize yamukamutsemo , mwe aho muri muracyatura imibi yayo!!! Imana izabafashe muze murwababyaye mwonke ku mashereka y’ umubyeyi utari gito.Twarabacuze .mutebuke tuzabahaho kuko turijuse nta mururumba.
Dore mwese mugaragaje abo muribo (abacyiga ,abashiru ) mu rwanda c bibahe? ndabona mukeneye itorero kuko mwuzuye ibyahise kandi mugashaka kugaragaza ko amoko,gutukana.ubwo c mwigishije iki?
REKA WIDOGE NIMUGIHE ICYO GIFU CYAWE CYARIYE IMITSI YABANYARWA AMAHEREZO CYIZABIRYOZWA NGO KAGAME AGIRA URUKUNDO HEHEHE NDAGUSETSE CYANE IBYO UBIVUZE KUJYIRANGO MUGUMYE MUFATIKANYE KURYA IMITSIYARUBANDA
Yewe nta Runari nta L’ONU.Wowe na so mri bamwe imfizi ibyara uko ibyagiye.Murarya ntimuhage muzahora muhakwa muhakirizwa muvodavoda mushaka indonke.Ibyo so yakoze aringaniza ari9ko yarangiza akenda abo yitaga abanzi!! Muri bamwe


text:
Korali Ijuru igiye gufasha abanyehuye kwizihiza Noheli
Korali Ijuru ibarizwa kuri Katedarali Gatolika ya Butare i Huye, iri gutegura igitaramo kigizwe n’indirimbo za Noheli kizafasha abanyahuye kuryoherwa n’uwo munsi mukuru.
Iyi Korali iteganya gukora iki gitaramo ku itariki ya 26 Ukuboza 2016, guhera saa kumi n’imwe za nimugoroba.
Kizarangwa ngo n’indirimbo zihimbanywe ubuhanga kandi ziririmbitse mu majwi meza, nk’uko bivugwa na Janvier Namahoro ureba iby’umuziki muri iyi korali.
Agira ati “Tuzaririmba indirimbo za Noheri zikunzwe kurusha izindi, mu Kinyarwanda, mu Kilatini, mu Gifaransa no mu Cyongereza. Muri zo harimo izaririmbwe na Groupe Boney M mu njyana zishimisha benshi.”
Ngo bazaririmba n’izindi ndirimbo z’abahanzi b’abahanga ba kera nka Haendel, Beethoven na Mendelssohn n’ab’iki gihe.
Iki gitaramo kandi kizaba kirimo indirimbo ziririmbwa n’umuntu umwe cyangwa bake.
N’abana batoya b’ababyeyi baririmba muri iyi korali bazagira umwanya wo kugaragariza abanyehuye ko na bo bazavamo abaririmbyi beza mu bihe biri imbere.
Icyakora, n’ubwo iyi korari yari yaramenyereje abanyehuye kubakorera ibitaramo bazamo batishyuye, si ko bizagenda uyu mwaka; nk’uko bivugwa na Pontien Bizimana, umuyobozi w’iyo Korali.
Bizimana avuga kandi ko kuba iki gitaramo kizaba Noheli yaraye ibaye, ku munsi w’ikiruhuko, bizatuma abantu barushaho kuryoherwa na Noheli basohokana n’ababo bakanataramirwa.


text:
Abantu bicara umwanya munini buri munsi, bahura n’ingaruka zirimo gusaza imburagihe mu gihe abamara igihe kitarenze amasaha atatu ku munsi bituma igihe cyabo cyo kubaho cyiyongera.
Amakuru y’urubuga health.hwostuffworks, avuga ko ubushakashatsi bwakozwe n’impuguke zo mu gihugu cy’u Bwongereza bwagaragaje ko abirirwa bicaye kuri za mudasobwa, televiziyo no mu kandi kazi gatuma bicara umwanya munini bahura n’uburwayi burimo kanseri y’amara, iy’amabere, uburwayi bw’umutima, hamwe na diyabete yo mu bwoko bwa kabiri tutibagiwe n’uburwayi bw’umubyibuho ukabije.
Hari umubare munini w’abantu bakora amasaha arenga icumi ku munsi bicaye, n’ugize ngo arahaguruka agahita yicara ku meza afata amafunguro, akarangiza yongera kwicara mu modoka na yo akayivamo ajya kureba televiziyo cyangwa ajya kuri mudasobwa nanone.
Ubu bushakashatsi bwakozwe mu gihe cy’amazi 18, hagati y’umwaka wa 2009 na 2011.
Mu bantu barenga igihumbi bwakoreweho, 70% muri bo bagaragayeho kutagerageza gukora imyitozo ngoramubiri kandi birirwa bicaye.
Iyo umuntu yicara amasaha menshi ku munsi bituma umubiri we udakora neza, imikaya ntikore, ibinure bikitekera mu bice by’umubiri nko ku mwijima, ku miyoboro y’amaraso n’ahandi.
Ikindi kandi imitsi y’imitsi minini nk’iy’amaguru n’umugongo nta kintu kigaragara iba ikora, kandi iyo imitsi idakora umubiri wose ni nk’aho uba udakora. Umuntu ugerageza gukora akaruhuko gato gato ari mu kazi bimugabanyiriza ibyago byo kurwara umutima.
Bimwe mu byo ukora akazi gatuma amara igihe kinini yicaye yakora mu kwirinda ibi bibazo, ni uko yagerageza nibura kuva mu biro akoreramo akajya mu biro bya mugenzi we bakorana akamuvugishaho gato.
Ku bafite imashini zifotora cyangwa zisohora impapuro ashobora kujya kubyikorera, bityo akaboneraho kuruhuka. Ashobora no kujya gufata ifunguro kure y’aho akorera mu gihe cy’ikiruhuko, kandi akagenda n’amaguru. Agomba no gukora imyitozo ngororamubiri nibura mu gihe cy’iminota 30 ku munsi.


text:
Ubusanzwe iyo umuntu ari muzima nta n’ubundi burwayi bwihariye cyangwa budasanzwe afite nta funguro aba atemerewe kurya.Nyamara iyo bigeze ku mugore utwite ho biba umwihariko kuko aba ari umuntu umwe urimo babiri cyangwa banarenze babiri.
Ni yo mpamvu we ku mirire agomba kwitonda, akagira ibyo yongera, ibyo agabanya ndetse n’ibyo yirinda mu nyungu ze n’iz’umwana atwite kugira ngo bombi barusheho kumererwa neza. Aya rero ni amwe mu mafunguro umugore utwite aba agomba kwirinda gufungura kuko bishobora kumugiraho ingaruka.
1. Ibikomoka mu mazi birimo mercure nyinshi
Ubusanzwe amafi yose abamo mercure, kandi mercure ku gipimo cyo hasi ifite icyo imarira umubiri. Nyamara iyo mercure ibaye nyinshi by’umwihariko ku mugore utwite, byangiza ubwonko bw’umwana uri mu nda kimwe n’imyakura ye, bityo akaba yazavukana ibibazo binyuranye.
Amafi y’ingenzi yo kwirinda ni ane ari yo: shark, swordfish, tilefish na mackere, Ariko andi mafi cyane cyane ayaba mu mazi magufi, ayororwa nka tilapia na sardine yo nta kibazo ateye, gusa na yo umugore utwite asabwa kuyarya gacye.
2. Amata n’imitobe bidasukuye
Niba rimwe na rimwe wajyaga ubona bahumuje inka ugahita winywera amata, cyangwa wakora umutobe waba uw’ibitoki cyangwa uw’imbuto ugahita unywa, menya si byiza ku mugore utwite.
Hari bagiteri yitwa Listeria monocytogenes ishobora kuboneka mui ibyo binyobwa itera indwara ya listeriosis mbi cyane ku mwana uri mu nda ndetse na nyina kuko iyi bagiteri ituma ubudahangarwa bw’umubiri bugabanyuka.
Niyo mpamvu ku mugore utwite ari byiza kunywa amata cyangwa imitobe byamaze gutekwa bikabira, kuko ni ho iyi bagiteri iba yapfuye.
3. Ibiryo byabitswe muri firigo
Iriya bagiteri tuvuze haruguru ya Listeria ishobora no gukurira muri firigo ikaba yafata ibyo kurya bibitswemo. Mu gihe rero ibyabitswemo bitari butekwe, si byiza ko umugore utwite abirya. Niyo biri butekwe ni byiza kubicanira igihe kinini kandi ku muriro mwinshi.
4. Ibikomoka ku matungo bibisi cyangwa bidahiye neza
Ibikomoka ku matungo tuvuga hano ni inyama zose, amafi yose, amata n’amagi. Impamvu atari byiza ku mugore utwite ni uko hashobora kuba harimo bagiteri ya Salmonella cyangwa indiririzi ya Toxoplasma, byose bishobora kwinjira mu mubiri w’umwana akazavukana ibibazo binyuranye by’ubuzima.
Kugira ngo rero ibi byose ubyirinde, ni byiza guteka ibyo byose bigashya neza, ndetse amagi yo nturye umureti ahubwo ukayatogosa kandi akamara byibuze iminota 15 mu mazi yamaze kubira. Niba ugiye kurya ibyo utitekeye cyangwa utazi uko byatetswe byaba byiza utariyemo ibikomoka ku matungo.
5. Amashu mabisi
Ubusanzwe tugirwa inama yo kurya amashu mabisi cyane cyane kuri salade kuko ni ho aduha ibiyarimo byose. Nyamara iyo bigeze ku mugore utwite ho biba icyitonderwa ndetse ntibinemewe.
Hariya hagati y’ibibabi byayo uko biba bigerekeranye hashobora kororokeramo za bagiteri zinyuranye n’izindi ndiri za mikorobe nka Toxoplasma twavuze haruguru.
Ni yo mpamvu ari byiza kubanza kuyateka, niba utwite. Ndetse n’izindi mbuto zose, uruzaba rwariyashije ntukarurye utwite kandi n’izindi uzisukure n’amazi bihagije, mbere yo kuzirya.
6. Fromage idasukuye
Ubusanzwe nawe ushobora kwikorera fromage, kimwe nuko hari izigurwa zikoze. Niba ari iyo wikoreye ni byiza ko uyikorera pasteurization (uburyo bwo kwica mikorobe ziri mu kintu ukoresheje umuriro, nko mu ifuru).
Ugomba kumenya niba fromage ugiye kurya yasukuwe. Niba ari iyo uguze banza usobanuze ko iyo fromage yakorewe pasteurization, niba na bo batabizi cyangwa ku gipapuro bitanditseho, si byiza kuyirya kuko hashobora kuba harimo bagiteri yitwa Listeria
7. Ikawa nyinshi n’ibyo kunywa byongera imbaraga
Kutarenza 200 mg za caffeine ku munsi ntacyo bitwara umugore utwite. Nyamara kandi iyo wanyoye ikawa ukanywa n’ibindi bishobora kuba birimo caffeine bizamura igipimo cya caffeine bikaba bibi ku buzima bwawe iyo utwite.
Ibi ugomba kubigendera kure niba utwite. Ni kimwe no ku binyobwa byongera imbaraga kuko nubwo bitabamo caffeine nyinshi ariko bishobora kuzamura umuvuduko w’amaraso ndetse bikanatera indihaguzi.
8. Ipapayi ridahiye neza
Amata y’ipapayi ridahiye abamo ibinyabutabire bishobora gutera ibise ku gihe kidakwiye. Ibyo binyabutabire bikora nk’umusemburo wa oxytocin na prostaglandin, ikaba imisemburo igira uruhare mu kubaho kw’ibise. Amata y’ipapayi ashobora gutuma inda ihungabana.
Kurya ipapayi ridahiye rero bishobora kugukururira ibyago byo gukuramo inda, n’ibindi bijyana na byo.
9. Ibyo kurya byongewemo amasukari
Za shokola, bombo, ice cream n’utundi tuntu turibwa turyohereye uhita ubyumva ko harimo isukari nyinshi. Nyamara burya hari ibindi byo turya biba byongewemo isukari ndetse nyinshi, nyamara ntube wabyumva uramutse utabizi.
Iriya sukari yo mu nganda uretse gutera umubyibuho udasnzwe, diyabete n’izindi ndwara, nta n’akamaro kanini igirira umubiri wacu. Bitewe nuko rero n’ubusanzwe iyo utwite ibiro byiyongera ukaba wanagira diyabete ikira ari uko ubyaye, kurya ibyongewemo amasukari byakongerera ibyago byo kuzamuka kwa diyabete.
10. Ibyo kurya birimo sodium nyinshi
Sodium iboneka mu munyu turya, iyo ibaye nyinshi itera ibibazo ku mikorere y’umutima; by’umwihariko umugore utwite inda ikiri nto (itararenza amezi 3) yari akwiye kwirinda iyo sodium.
Ni yo mpamvu aba agomba kwirinda kuminjira umunyu mubisi mu byo kurya cyangwa kurya ibiribwa byabikanwe umunyu kugirango birambe. Agomba no kwirinda kurya ibyo ari byo byose birimo umunyu w’igisoryo
Ibi biribwa nubyirinda rero bizatuma ubuzima bw’umwana utwite bumewrerwa neza bitume akura vuba kandi bimwongerere amahirwe yo kutavukana indwara kandi nawe nta bibazo byo gukuramo inda cyangwa kubyara igihe kitageze uzahura nabyo.


text:
Abaturage bo mu Ntara y’I Burengerazuba bashimwe ariko banasabwa kurushaho kwitabira umurimo badategereje ak’I muhana
Nyuma yo kwifatanya n’abaturage b’umurenge wa Jomba mu kagari ka Gasura n’aka Nyamitanzi ho mu Karere ka Nyabihu ndetse na bamwe mu baturage b’umurenge wa Kabaya wo muri Ngororero, kuri uyu wa 16/05/2012,Minisitiri w’intebe Pierre Damien Habumuremyi mu ijambo yagejeje ku baturage,yabashimiye uburyo basanzwe bitabira umurimo byanagaragariye ku buryo bari bitabiriye igikorwa cy’umuganda wo gusubiranya ibikorwaremezo byangijwe ari benshi. Yongeyeho ko ubusanzwe abaturage b’Intara y’I Burengerazuba basanzwe bitabira umurimo bityo bikaba ari ibintu bishimishije cyane.Minisitiri w’intebe kandi yabashishikarije kurushaho gukunda umurimo kuko ari igicumbi cy’iterambere.
Yakomeje avuga ko ibihugu bigenda bitera imbere nk’Ubushinwa n’ibindi,bibigeraho bitewe n’uko abaturage babyo bakora cyane. Yaboneyeho kugira inama abaturage b’Intara y’I Burengerazuba zo gukora amasaha ateganijwe y’umunsi,bakagira akaruhuko gato nyuma ya saa sita ariko bakanakomeza akazi ku buryo akazi karangira ku masaha yagenwe saa kumi n’imwe za nimugoroba. Yongeyeho ko bagomba gukora umurimo wabo n’umuhate mwinshi batagombye gutegereza ak’I muhana.
Yashishikarije abaturage kudapfusha ubusa amasaha y’akazi bari mu kabari,anashishikariza abayobozi bo mu duce dutandukanye twa Nyabihu na Ngororero kurwanya no guca burundu ingeso mbi yo kuba abantu bajya mu kabari mu masaha y’akazi kuko bidindiza iterambere.
Muri rusange abaturage bose bakaba barashishikarijwe kwitabira umurimo kuko uhesha agaciro nyirawo kandi banashishikarizwa kuwuha agaciro kuko uzamura agace batuyemo,ukazamura akarere kabo ndetse n’igihugu muri rusange. Minisitiri yongeyeho ko umuganda wakozwe wo gusibura imihanda nk’igikorwa remezo ari inyungu z’abaturage kuko ubafasha mu buhahirane ndetse no mu bindi byinshi ari nayo mpamvu yanabararikiye kuzitabira undi muganda uteganijwe kuwa 19/05/2012 ari benshi kugira ngo barusheho kwikemurira ibibazo.


text:
Wednesday, November 5, 2014
ABANYARWANDA BAKOMEJE KWAMAGANA UMUGAMBI WO KUGANDAGURA IKINYARWANDA
Ku rurimi rwacu nkunda cyane; I KinyaRwanda. – Louise UWACU
Louise Uwacu
Ku rurimi rwacu nkunda cyane; I KinyaRwanda.
Ikinteye kukwandikira: Ndagirango ngusabe imbabazi ku mugaragaro, hakiri kare, imbere y abantu bose rwose wowe rurimi rwanjye, ndagusaba imbabazi ko nakwibagiwe, nakwirengagije kenshi, none dore nubu nkwibutse ari uko “leta” ivuze ko igiye kukugandagura wa mugani w’abaturanyi bacu.
KinyaRwanda, mbabarira rwose.
Mbabarira wowe KinyaRwanda, wowe rurimi rwacu, ururimi rw’iwabo w’Imana, iwacu, I Rwanda, ndabigusabye mbabarira. Mbabarira kandi sinjye gusa ubabarira, ubabarire n abandi bana bawe benshi. Twatewe no kwiyanga, twatewe no kuryana, twatewe no kwicana. Twarakwibagiwe, dusigaye twibuka amateka y imyaka mike cyane tumaze muri ayo mahano gusa. Nuko tukihutira kwiga igifaransa, twiga icyongereza, twiga indage, I nerlandais n izindi nyinshi…
Aho hose aho turi kwiga indimi zaho, byaratugoye, byaratugoye pe. Aliko ni ha handi twarazize ye. Mpaka no mu kiratini bamwe twagezeyo. Mbega, ibintu ni “Veni, Vidi, Vici” kw’isi hose, abavuga I KinyaRwanda turiyo, kandi turiho.
KinyaRwanda rurimi rwacu nkunda, ndakumenyesha ko: nta gihugu na kimwe mubyo twagezemo, kigeze gihindura ururimi rwabo ngo aha ha ha turumenye rutworoheye. Nta gihugu na kimwe mubyo turimo, kigeze cyongera I KinyaRwanda muri “official languages” zabo. Ngo aha ha ha abanyaRwanda tubashe gukora neza iwabo. Nta gihugu na kimwe kigeze gihindura imico yaho ngo kugirango twe abashya tumererwe neza iwabo.
Muri make, I Rwanda, uko mpumva ni nkaho ari twe gusa tuzi kudohora. Nitwe gusa tuzi kudohora cyane muri uko kwanga guca abanyamahanga amataxes iwacu ngo kugirango babone bakunde baze gukorera “business” I Rwanda. Nitwe tuzi kudohora muri uko kubaha za visa zizenguruka “East Africa” yose, nubwo bo batwima visa zijya gusura iwabo. Nuko kandi ni natwe tuzi guhindukira tukagenzura abenegihugu bacu mu bikorwa byabo byose, bo bakakwa amakoro ku mishahara yabo, baba abakene baba abakire, bose barishyura, bose bubaka icyo gihugu n banyamahanga babamo batunze batunganiwe, batanasabwa kuvuga I KinyaRwanda neza kandi byitwa ko batuye I Rwanda.
None kandi na none, ngo KinyaRwanda, ngo ni wowe wuzuyemo amakosa. Ngo ni wowe ugomba guhinduka! Koko? Ngo oya rwose KinyaRwanda ngo ni wowe wananiranye. Ngo dore hashize igihe abaswa, abashya, n’abatagukunda, barakwiga, bakakwiga, bakakwiga ye! Aliko rwose KinyaRwanda ngo ukomeje kubananira!
Ngo ukomeje kubihisha, aliko rwose KinyaRwanda wabaye ute?
Wagiye ureka kwiraza inyanza koko? Wagiye ureka aya mahamba, nkubu urabona ubwira nde? Waretse kuvuga ubusa ngo ntago uzi aho ugiye hano hirya harya? Waretse koko kuzana amacakubiri y’ubusa ngo bamwe baragana mu majaruguru abandi berekeje mu magepfo harya? Nkaho wibagiwe ko byose tubikesha inshinga n’uburenganzira bwa buri wese bwo KUJYA aho ashaka yahavuga atahavuga.
Niko KinyaRwanda wowe bite rwose? Kuki ukomeye cyane basi?
Harya ngo nuko uri ururimi rw’abasekuruza n’abakurambere b’ibihangange kw’isi no mw’ijuru? Ngo nuko uri mu ndimi zo mu biyaga bigari cyangwa bigali? Iwabo w’abantu, ba bandi bamanutse bakagera ku Nyanja zose bagakwira isi yose. Ba bandi bubatse ibyo bita “civilization” mu cyongereza. Muri cya gihugu bita “Egypte” mu gifaransa? Ngo nuko harya uri I KinyaRwanda, uririmi rufitanye isano n’urwabategetse iyo yose, abavugaga ko Imana yabo nkuru ari “AMEN-RA” iyo ikaba ari wowe Mana yacu, natwe twita “IMANA YERA” mu KinyaRwanda!
Niko KinyaRwanda we, kuki koko wihishemo ubwenge n ubushobozi bimenywa na bake cyane? Ngo nuko harya uba ushaka kumvwa n abumvisha umutima nama gusa? He? Uvuze ngwiki? Ngo nuko uba ushaka ko umenywa n abagukunda koko? Niko KinyaRwanda we… ngo kuki koko urimo ubwenge burenze uko usomwa, birenze n’ icyandikwa cyawe koko?
KinyaRwanda rwose genda, nitwe twahumye, nitwe twatakaye, nitwe twagutaye, naho ubundi wowe wari amabuye. Ibaze nawe ururimi rwatewe na bose. Ngabo abadage, ababiligi, abafaransa, abongereza, abanyamerika, abarabu, abashinwa n abandi baturanyi… Abo bose dore nta numwe utaragusanze I Rwanda. Kandi rwose KinyaRwanda cyacu nkunda, ndakwizeye, nta numwe utazahagusiga. Uretse n’abashya, natwe AbanyaRwanda, twaragusanze, kandi tuzagusiga ugihagaze wemye.
Komera KinyaRwanda, rurimi rwanjye nkunda cyane. Umenye ko nubwo “leta” igezweho, yayoba muri byinshi bigeze no gushyiraho itegeko ryo kwandika I KinyaRwanda cy’uburimi. I KinyaRwanda “for dummies” itanabisabiye uruhushya mu basanzwe bandika ibitabo for dummies! Ndabizi neza ko wowe KinyaRwanda rurimi rwacu, AbanyaRwanda twese tuvuga, ururimi rw’igihugu kiriho kuri iyi si kimaze imyaka igihumbi n igihumbagaza. Twabayeho na Yezu uwo atarabaho, bataramuhimba. Icyo gihe cyose wowe KinyaRwanda wariho.
Nuko rero KinyaRwanda uzakomeza ubeho. Uzabaho kuko urusha ubushobozi, ubuhanga, n’ubushishozi abo bashaka kukuvangavangira ubusa.
Akaba ariyo mpamvu njyewe mbaye nkwisabiye imbabazi. KinyaRwanda rwose mbabarira. Kuko “déjà” nkuko ubizi njyewe nari nsanzwe narafashe gahunda yo kutakwibagirwa, gahunda yo kukwigisha abato, gahunda yo kugukunda no kugusakaza kw’isi.
Aho naba ndi hose, niyo banseka ngo ndi muri Canada, ngo ni kuki nkomeza kuvuga I KinyaRwanda? Njyewe rwose ntacyo bimbwiye, kuko KinyaRwanda ubu nsigaye nkuzi ho gato, kandi nsigaye nkwikundira. Niyemeje ko nzakomeza kukugeza kuri Radio, kuri Televiziyo, no mu nyandiko, aho ndi nawe urahari ye. Emera twibere pata na rugi nta kundi.
Ndagirango rwose KinyaRwanda cyacu nkunda, ube ubizi ko mu bafite gahunda zo ku gutera no ku kwica ntarimo. Mu bafite gahunda zo guhindura igifefeko “langue publique” ntago ndimo. Aliko kandi mbonereho n’umwanya wo gushimira abo bose, ko bakunyibukije. Banyibukije ko ugeze habi. Mpaka nubonetse wese ngo arashaka kukumenya. Mu mwaka umwe cyangwa ibiri, itatu, ngo arashaka kuba akuzi neza, n’abakuvukiyemo tutarakumenya! Hanyuma kandi ngo byamunanira kukwandika uko abyumva, ngo leta igahindura amategeko yuko wandikwa! Oya rwose KinyaRwanda ugeze habi. Warasuzuguwe bihagije. Nitureba nabi uzakomeza uvogerwe uharabikwe gusa gusa.
None rero KinyaRwanda rurimi rwacu nkunda, ndakumenyesha ko njyewe niyemeje ko nzaguha icyubahiro cyawe cyose. “Leta” yabyemera itabyemera, njye nzibuka umurage wadusigiye wo kuvuga RUMWE arirwo bita I KinyaRwanda. Umurage w’urwo Rwanda narwo rumwe, aliko kandi rugenda rwanda ubudashira ahashoboka hose. Umurage wawe wo kwemera Imana IMWE. Iyo Mana yacu, Rurema ya byose, hose na bose. Iyo Mana mu KinyaRwanda batubwira ko yirirwa ahandi igataha iwacu. KinyaRwanda koko nkubwo ntagukunze nakunda iki?
KinyaRwanda, rurimi rwacu nkunda, mbaye ngushimiye ko uzangirira impuhwe. Igihe cyose nzandika nabi I KinyaRwanda, bitewe n impamvu nyine namaze kuvuga kandi nanasabiye imbabazi. Aliko kandi mbaye nanagusezeranije ko … “Plus Jamais”… “Never Again”… ariyo abahanga bise KIRAZIRA mu KinyaRwanda.
Kirazira kwica I KinyaRwanda. Kirazira kwibagirwa I KinyaRwanda. Kirazira gusuzugura I KinyaRwanda. Sinzigera nemera ko ibibi bikubaho. Kuva nkiriho rwose ndakumenyesha ko ndi mu bazakubeshaho, bakubaha, bakwibuka, baguhesha ishema n icyubahiro ukwiye mu buzima bw’abakuvuga n abazashaka kukuvuga uyu munsi n ibihe byose bizaza. Uzarama. Uzavugwa. Uzakundwa uko uri KinyaRwanda dore rwose ni wowe Kuli bavuze guca mu ziko ntigushye.
KinyaRwanda ni wowe rurimi rwananiye abaswa n abanebwe. Ni wowe wagombye kuba indangamuntu y’ubunyaRwanda. Ureke indangamuntu z’impapuro zaremewe guhindura abantu inka. KinyaRwanda rwose dore ni wowe gahuzamiryango nyawe w’abanyaRwanda twese aho turi hose. Ni wowe tuvuga iyo tuvuga RUMWE.
KinyaRwanda, uwakumenya mu migani, uwakumenya mu bitekerezo, mu bisigo, mu buhanzi bwinshi butatse AbanyaRwanda mu KinyaRwanda. Uwakumenyera aho niwe wagukunda koko. Niwe wakubera impfura, izi kukuvuga no mu guceceka. Niwe waba udakeneye gukangisha za “diploma” z’ahandi. Kuko niwe waba uzi ubwenge bundi butananditse mu bitabo, aliko bwuzuye mu KinyaRwanda.
KinyaRwanda nkuko ubuzi, kukuvuga siko kukurangiza. Reka mbe ndekeye aha. Ndangize nanasaba imbabazi za nyuma zuko dore nkubu nibwo ngitangira kukwandika no kukwandikira, aliko reba ukuntu narondogoye! Mbabarira n ibi rwose. Ni aho ubutaha. Ubwo hagati aho ntegereje ibaruwa nawe uzanyandikira, unsubiza, umbwira ko wambabariye kuri ibyo byose navuze, no ku bindi byinshi ntaravuga. Nizere ko rwose twiyunze burundu. Ube ubizi ko wansubiza utansubiza, ndagukunda. Kandi ndabyumva ko buriya nyine undusha kuba “busy” hein! Ndabyumva rwose ko nawe ufite abagukunda benshi, ngo tugera kuri miliyoni na miliyoni z’abakunzi b’I KinyaRwanda. Buriya rero nabo baba bakwandikiye hein? Ndafushye ho gato!
Aliko nkuko abaturanyi bavuga “nta wasi tu”! Icya ngombwa nuko twese tugukunda. Icya ngombwa nuko umenya ko turi kumwe nawe, rurimi rwacu nkunda KinyaRwanda, uko bazakugaragura kwose, turi kumwe. Uko wavugwa kwose, turi kumwe. Uko wakwandikwa kwose, turi kumwe ye. Ni aha vuba cyane… Duhorane Imana.
Umukunzi w’ururimi rwacu,Louise Uwacu
Louise UWACU.
Uwacu Media
Subscribe to: Post Comments (Atom)


text:
Inzobere muri siyansi ku rwego mpuzamahanga zitabiriye inama y’ iminsi itatu yaberaga I Kigali zahaye igihembo umushinga wakozwe n’ abanyeshuri 14 barangije muri Kaminuza y’ u Rwanda mu bijyanye no gutunganya amazi(water engineering.
Aba banyeshuri 14 bahuriye mu muryango bise WESA, ugamije kubungabunga ibidukikije. Umushinga wabo wahembwe ni uwo gukora ifumbire mu maganga y’ inkwavu. Sosthène Kubwimana wasobanuye uyu mushinga wo gukora iyi fumbire yatangarije UMURYANGO ko iyo fumbire nta ngaruka igira.
Yagize ati “Umushinga nagaragaje ni umushinga wo gufata inkari z’ inkwavu tukazikoramo ifumbire nziza itangiza ibidukikije, kandi igatanga umusaruro mwishi kurushaho… Uyu mushinga nagerageje kuwusobanura uko nshoboye abari mu nama bawushimye ndetse bawuhaye n’ igihembo.”
Sosthène Kubwimana
Kubwimana avuga ko uretse kuba inkwavu zatanga ifumbire ngo ni amatungo yoroheje yahabwa abaturage batishoboye akabasha kwiteza imbere.
Yakomeje agira “Leta y’ u Rwanda bishobotse yadufasha kuwushyira mu bikorwa, urumva niba duteganya gufata inkwavu tukaziha abaturage, ubufatanye n’ ubuyobozi burakenewe, binashobotse bakanaduha financial support yo kuwushyira mu bikorwa na byo byaba ari byiza.”
Munyaburanga Vivien, umwarimu muri Kaminuza y’ u Rwanda akaba n’ umuhuzabikorwa wa UR-ARES wigishije aba banyeshuri yatangarije UMURYANGO ko uyu mushinga washimwe n’ abanyamahanga bitabiriye iyi nama avuga ko ari umushinga mwiza wo gukora ifumbire itagira ingaruka.
Yagize ati “Nk’ uko habaho gahunda ya gira inka, uyu mushinga ugamije guha abaturage inkwavu noneho bakajya batega inkari bakazibika, bakaziha iri tsinda rikazikoramo ifumbire nziza itagira ingaruka. Amafumbire mvaruganda agira ingaruka zirimo no gutera indwa nka kanseri no kwangiza ibidukikije”
Umutangampundu Djalia, umwe muri aba banyeshuri yavuze ko uyu mushinga uzatangirizwa mu karere ka Gasabo.
Asobanura uko iyo fumbire ikorwa yagize ati “Dukusanya inkari z’ urukwavu tukazishyira mu cyo bita digester tank, zimaramo iminsi kuva kuri irindwi kugera kuri 20, hanyuma iyo fumbire ikajyanwa mu murima...Hari ibindi bintu bivangwamo”
Umuryango WESA umaze amezi atatu uvutse. Igihembo aba banyeshuri bahawe ni icyemezo cyo kwitabira byoroshye inama za siyansi zizajya zibera mu karere u Rwanda ruherereyemo n’ izo ku rwego mpuzamahanga.
Nsanzimana Ernest ni Umwanditsi mukuru w’Ikinyamakuru Umuryango. Yatangiye gukorera iki kinyamakuru muri Nzeli 2016, afite Impamyabumenyi y’Icyiciro cya Kabiri cya Kaminuza (A0) mu Itangazamakuru n’Itumanaho yakuye muri Kaminuza y’u Rwanda Ishuri ry’ itangazamakuru n’ itumanaho
Ni byiza ko bakora ifumbire kuko isi irayikeneye cyane.Ese mwari muzi ko 1/3 cy’isi ari UBUTAYU (deserts).Ubibona neza uri mu ndege,kuko ushobora kugenda amasaha 3 yose hejuru y’ubutayu gusa.Nubwo bimeze gutyo,isi izaba Paradizo,noneho ubutayu buveho burundu (Yesaya 35:6).Ndetse no ku misozi,hazera imyaka myinshi (Zaburi 72:16).Nubwo amadini menshi yigisha ko tuzajya kwibera mu ijuru,ntabwo aribyo.Abantu bapfa kubyemera gusa kubera ko banga kwiga Bible ngo bamenye icyo yigisha.Ahantu henshi muli Bible,havuga iteka IJURU rishya n’ISI nshya (2 Petero 3:13).IJURU rishya rizaturwamo n’abantu bazajya mu ijuru,noneho bagerayo,bagategeka ISI nshya izaba Paradizo (Daniel 7:27).Muli iyo si nshya,tuzaba dukina n’inyamaswa (Yesaya 11:6-7).Isi yose izaba PARADIZO nk’iyo ku gihe cya ADAMU na EVA.Cyokora mugomba kumenya ko abantu bose bakora ibyo imana itubuza (abasambanyi,abajura,abarwana mu ntambara zo mu isi,etc...) ,ntabwo bazaba muli iyo si kuko imana izabica ku munsi w’imperuka uri hafi (Yeremiya 25:33). Ushatse KWIGA Bible,watubwira tukayikwigisha ku buntu,tugusanze iwawe.MERCI.


text:
Tumaini Byinshi n’umwe mubahanzi bari kubarizwa mumahanga(Diaspora),akaba ari umwe mubahanzi barimo barandika indirimbo zirimo ubutumwa bwimbitse cyane,ndetse abarimo kuzumva bakomeje kwemeza ko izi ndirimbo zizagira umumaro mw’inshi kubazazumva,izi maze kumenyekana ni “Amateka y’ibyahise” “Ibanga rya Karago”,muri urwo rwego twagiranye ikiganiro gito ariko tubizeza ko tuzagenda tugira byinshi tuganira nawe kubijyanye n’ibikorwa rimo gutegura.
Urugero:Watangira utubwira amazina yawe
Byinshi Tumaini:Amazina yanjye ni Byinshi Tumaini
Urugero:Ubarizwa murihe torero?
Byinshi Tumaini:Mbarizwa muri Revival Pentecostal Church for all nations
Urugero:N’iki cyaguteye kwinjira muri muzika?
Byinshi Tumaini:Kuva ndi umwana nakundaga kuririmba cyane niwo muhamagaro wanjye kuva mubuto bwanjye.
Urugero: Kuba umuhanzi byari munzozi zawe?
Byinshi Tumaini: kuba umuhanzi ntabwo byari inzozi,ni umugambi w’Imana gusa kuririmba byo numvaga bidashobora guhagarara.
Urugero:Ninde muhanzi ufata nk’icyitegererezo?
Byinshi Tumaini: Abahanzi bose baririmba indirimbo zihimbaza Imana mu Rwanda ndabakunda kandi ndabakurikirana cyane, nka Mbonyi Israel,Patient Bizimana ,Aime Uwimana n’abandi benshi ntavuze mumazina,kandi nabo ubutumwa batanga buramfasha cyane ariko by’umwihariko ,Aime Uwimana mufata nk’icyitegererezo cyiza kurinjye
Urugero:Ibihangano byawe byumvikanamo ikinyarwanda gikomeye ugikurahe kiriya Kinyarwanda ?
Byinshi Tumaini:Ku myandikire mpamya ko ari Imana ibikora,kuko ntacyo twakora ngo tubone ibyo abantu bifuza ariko iyo wegereye Imana yo ubwayo irabikwihera
Urugero:Nirihe banga uteganya gukoresha kugirango ugumane umwimerere wawe?
Byinshi Tumaini: .Ibanga ni ugusenga.
Urugero:Nyuma y’izi ndirimbo urateganya iki?
Byinshi Tumaini:Nteganya gukora gahunda nyinshi z’ivugabutumwa nyuma y’iyi album
Urugero: N’iki ukumbuye mu Rwanda ku bijyanye n’ivugabutumwa ndetse no mubuzima busanzwe?
Byinshi Tumaini:Mubyukuri nkurikira amakuru yose ya Gospel industry mu Rwanda irimo kugana ku rwego rwiza ,uburyo ibitaramo byitabirwa turabibona bikadushimisha cyane,bityo tugakumbura cyane kuhagera ngo dufatanye n’abandi kuhagera.
Urugero:N’irihe jambo ryo muri bibiliya ririmo kugufasha murino minsi?
Byinshi Tumaini:Ijambo ririmo kumfasha riri mugitabo cy’abami ba mbere 17:5 rivuga kubyo kumvira Imana no kugendana nayo
Urugero: Ni ubuhe butumwa wagenera abanyarwanda bakomeje kumva indirimbo zawe?
Byinshi Tumaini:Icyo nabwira abanyarwanda batangiye kunyurwa n’ubutumwa ndi gutanga ndabashimira kudukurikirana kandi nsaba Imana ngo ubu butumwa burusheho cyane kubaka imiti yanyu.
kanda hano wumve izo indirimbo :
N.A/Urugero.rw


text:
ROZARI NTAGATIFU.
Bimwe mu biranga umukirisitu gatolika ni ukurangamira Yezu Kristu mu Ijambo ry’Imana, mu Ukaristiya, mu isengesho no muri mugenzi we yifashishije Rozari ntagatifu. Si isengesho rikorerwa mu Kiliziya cyangwa ahiherereye gusa. Ni n’isengesho twakorera mu kazi, mu rugendo: rwaba urw’amaguru, imodoka cyangwa indege, ndetse no mu byo Imana yaremye. Koko rero imibereho ya Kristu twifuza kuzirikana mu byanditswe bitagatifu, yose ikubiye muri Rozari ntagatifu. Bityo, ushaka wese kuba umukristu w’ukuri agomba kwisunga Umubyeyi Bikira Mariya, we Senakolo(Cenacle) akaba n’urugero rw’abakristu n’abogezabutumwa barangajwe imbere na Kristu. Uwo Mubyeyi Bikira Mariya ni We Papa Yohani Pawulo II yita : “Inyenyeri y’Iyogezabutumwa rishya“, Ni nka ya Nyenyeri y’abanyabwenge baturutse i Burasirazuba bwa Yeruzalemu baje kuramya Yezu(Mt 2,1-12). Ni nawe Nyenyeri igomba kutugenda imbere mu butumwa bwacu.
Uwo Mubyeyi ni We ngoro y’Imana yatuyemo mbere y’uko itwigaragariza, nkuko tubihamya mu ndangakwemera yacu tugira tuti: “Yasamwe ku bwa Roho Mutagatifu, abyarwa na Bikira Mariya, nuko aba umuntu“. Uwo Mubyeyi Bikira Mariya rero yagiye mu ijuru n’umubiri we na Roho ye (Asomusiyo), kuko uwo yabyaye akamurera akamukuza ariganjemo.
*Rozari ntagatifu ni iki ?
Rozari ni isengesho rikorwa hifashishijwe ishapule. Ni Rozari ya Bikira Mariya nk’uko Papa Pawulo wa II abivuga : ni isengesho ryasakaye ku isi buhoro buhoro mu kinyagihumbi cya kabiri, ku bw’imbaraga z’Imana ryakunzwe na benshi mu batagatifu kandi rishyigikirwa n’ubuyobozi bwa Kiliziya. Ni isengesho rifite agaciro gakomeye ryeze, ryera kandi rizakomeza kwera imbuto z’ubutungane igihe cyose abakristu bazashobora kuvumbura ubukungu buhishe mu ishapule. Ibyo bigasobanura : « Kwinjira wese mu iyobera ryo gushengerera Kristu we mahoro yacu ».
Mu by’ukuri isengesho rya Rozari ni isengesho ryo kurangamira no gushengerera. Bitabaye ibyo ryaba ryambuwe agaciro karyo.
Papa Pawulo wa 6 we agira ati : « Isengesho rya Rozari ritazirikanyweho ngo habeho gushengerera no kurangamira Kristu ryaba rimeze nk’umubiri utagira Roho. No kurivuga wirukanka ugirango urangize umuhango byaba bidatandukanye n’ibyo Yezu avuga agira ati : « Igihe musenga ntimugasukiranye amagambo nk’abapagani batazi Imana, bibwira ko amagambo menshi ariyo atuma bumvwa »(Mt6,7).
*Ubuhamya ku mateka ya Rozari.
Nk’uko abahanga mu mateka babivuga , isengesho rya Rozari ni irya kera, ndetse umuntu yakwemeza y’uko atari iry’ejo n’ejobundi. Abakristu ba Kiliziya y’ikubitiro bifashishaga umugozi w’amapfundo, bakava ku ipfundo bajya ku rindi bakoresheje intoki, bityo bakabara ibikorwa byiza babaga bakoze. Nyuma y’uko Bikira Mariya abonekeye Mutagatifu Dominiko, nibwo yahise 17
ategura neza iri sengesho, maze ryitwa rityo « isengesho rya Rozari cg ishapure ya Rozari » , arangije arikwirakwiza mu bakristu.
Umuhanga mu by’amateka witwa Kasteliyusi(Castellius) agereranya Mutagatifu Dominiko (wavukiye mu gihugu cya Espagne mu 1170-1221) nk’Umubyeyi wa Rozari bitewe n’uburyo yahumekewemo n’Umubyeyi Bikira Mariya. Nyuma y’aho Rozari yakwirakwijwe ku buryo bw’agatangaza na Mutagatifu Dominiko, icyo gihe abanyabyaha benshi barihannye kubera Rozari.
Amateka agaragaza kandi ko Bikira Mariya amaze kubonekera Dominiko mu 1213, yatangiye kwamamaza n’umutima we wose n’imbaraga ze zose Rozari ntagatifu mu bemera bose.
Mu 1216 yashinze ikigo cy’Abihayimana b’Abogezabutumwa (les Dominicains ou les Frères Prêcheurs). Abo bihayimana batangiye gushyiraho uburyo buhamye bwo kuvuga ishapule, bayizirikanaho (Chapelet médité) cyane cyane bibanda ku buzima bwa Yezu na Mariya. Icyo gihe rero nibwo bayise ishapule ya Rozari (Chapelet du Rosaire). Koko rero ishapule yari imeze nk’indabyo ziri ku birenge bya Bikira Mariya. Rozari yuzuye yashyizweho tariki ya 16/10/2002 na Papa Pawulo wa II, ikaba igizwe n’amibukiro y’ubwoko bune : kwishima, ishavu, ikuzo, n’amibukiro y’urumuri. Yose hamwe rero yerekana inshamake y’Ivanjili ya Yezu Kristu.
Dore muri make icyo ayo mibukiro atwibutsa :
1. Amibukiro yo kwishima: atwibutsa ukwigira umuntu kwa Jambo, n’ubuzima bwe kuri iyi si, mu mibereho ye nk’abantu, atagize icyo abitandukanyaho keretse icyaha
2. Amibukiro y’urumuri: yerekana ibice by’ingenzi by’ubuzima bwa Yezu mu mibereho ye rusange hamwe n’abantu yaje gucungura.
3. Amibukiro y’ishavu: atwibutsa ko Yezu wari umuntu akaba n’Imana yababaye, yahuye n’ibizazane nk’ibyacu, arakubitwa, arabambwa kandi apfira ku musaraba.
4. Amibukiro y’ikuzo: atwereka byimazeyo ko Yezu yatsinze icyaha, icyago n’urupfu maze akazuka ku munsi wa gatatu, nk’uko byari byaranditswe, nuko azamukira mu ijuru yicara iburyo bw’Imana Data. Ni aha ngaha kandi tuzirikana byuzuye, Bikira Mariya apfa akajyanwa mu ijuru hanyuma akimakazwa, tukaboneraho rero dusaba inema yo gupfa neza, kumwizera no kuzabana na we mu ngoma y’ijuru, aho aganje asangiye ikuzo n’Umwana we.
UMWANZURO
Bikira Mariya yagiye mu ijuru n’umubiri we na Roho ye (Asomusiyo). Ibyo rero bitwereka twe abamwisunga kandi tukamwiyambaza ngo adusabire ko uruhare rwe rutagereranywa mu mugambi w’Imana wo kuducungura. Uruhare rwe rurenze urw’abakurambere bacu mu kwemera, kuko ukwemera kwe kwatumye abantu baronka Umukiza wari utegerejwe kuva mu bihe byose. Ishema rya Bikira Mariya ni uko yumvise ijambo ry’Imana akarikurikiza (Mk3,35), nuko aho amariye kubyara Yezu, ukwemera kwe kurushaho ndetse ntiyigera acogozwa cyangwa ngo atsindwe n’ikigeragezo cy’umusaraba kuko yari yaragize ati: “Byose bimbeho uko ubivuze”(Lk1,38). Hanyuma aho amariye gupfa no kujyanwa mu ijuru asangira n’Umwana We ikuzo (Asomusiyo).
Bikira Mariya ni urugero rw’ikirenga ku bemera Yezu Kristu bose kuko ntawe ukunda Umwana ngo yange Nyina. Niyo mpamvu afite uruhare rutagereranywa mu murimo wa Kristu wo guhuza Imana n’abantu. Tumwiyambaze adusabire ingabire dukeneye zose ngo ubukristu bwacu burusheho kuryohera abandi dukoresheje Rozari Ntagatifu.
ROZARI NTAGATIFU
ROZARI NTAGATIFU.


text:
GUSHYIRA IMBORO MU IGITUBA
-Umugabo ashyiramo agakingirizo(niba mudashaka gusama cyangwa kwirinda indwara zifatira mu myanya ndangabitsina)ntibigomba kuba ari ubwa mbere umugabo akoresheje agakingirizo, mugomba kuba mwarabyitoje mbere y’igihe. Mugomba kwitegura mbere, guhuza ibitsina si umukino woroshye umuntu ajya mu kibuga atiteguye.Kandi umenye ko umukinnyi wese utiteguye bimugora gutsinda.
-siga amavuta yabugenewe kuri gapote (capote,agakingirizo)
-siga amavuta yabugenewe hejuru ku gituba no mu mpande zacyo
-siga utuvuta twabigenewe kuri RUGONGO(aya mavuta mvuga atuma mu gituba hanyerera imboro ikinjiramo nta bibazo, ariko hari abagira amazi menshi babanje kwikinisha bihagije ku buryo ayo mavuta adakenewe, wareba icyakugirira akamaro icyangombwa ni uko igituba kiba gitose kandi kinyerera bihagije ku buryo imboro yinjiramo nta ngorane)
-Imboro uyitunga ku mwinjiriro w’igituba noneho umwe muri mwe agafata imishino akayikura mu nzira umwe ku ruhande rumwe undi ku rundi kugira ngo imboro ibone uko igera mu muryango w’igituba.Imboro mugomba kuyishira mu gituba n’intoki, nta radari igira ku buryo kujyamo ari automatique.
Si ngombwa kugira ubwoba ko imboro yayoba ikinjira aho umugore asanzwe anyarira, ni hato cyane imboro ntishobora kuhakwirwa!Ahubwo mwacunga ko itajya munnyo kuko biregeranye kandi ho yakwirwamo.
Bwira uwo mubikorana ko wowe ari ubwa mbere, igitsina cyiza n’icyo abantu bakora ntacyo bahishanya,ibi bifasha gutuma muganira buri muntu akamenya igishimisha undi kandi mukihanganirana mu bibagora. Iki si igihe cyo kugira isoni cyangwa cyo guceceka, niba mudashobora gushira isoni ngo muganire ku byo murimo gukora sinzi n’impamvu munaryamanye ku gitanda kimwe!


text:
Akarere ka Rulindo gaherereye mu Ntara y'Amajyaruguru kakaba nyuma y'ivugurura ry'inzego z'ibaze mu mwaka wa 2006 karakomatanyije igice kimwe cy'icyahoze ari Akarere ka Shyorongi, Akarere ka Buliza n' Akarere ka Kisaro.
Akarere ka Rulindo gahana imbibi n'Uturere dutanu aritwo : Nyarugenge, Gasabo, Gicumbi, Burera, Gakenke na Kamonyi. Ubukungu bw'Akarere ahanini bushingiye ku buhinzi n'ubworozi.
Akarere ka Rulindo gafite ibikorwa nyaburanga birimo ikigo ndanga murage giherereye mu Murenge wa Rusiga ahitwa ku Kirenge aho Umwami Ruganzu II ndoli yakandagije ikirenge kikahishushanya. Muri icyo kigo hamurikwa ibikorwa bitandukanye bigaragaza umuco wo hambere mu gihe cy'ubwami ndetse n'imigenzo yakorwaga icyo gihe.
Akarere ka Rulindo ni Akarere k'imisozi miremire ibereye ubukerarugendo. Mu Murenge wa Shyorongi hubatswe sitade igezweho ifite tapi, iyo stade ifasha abatuye Rulindo n'abandi bayifuza kwitabira imikino n'imyidagaduro.
Mu Karere ka Rulindo hubatse Hotel ndetse n'andi mazu acumbikira abantu ku buryo uharaye arara ahumeka umwuka mwiza ndetse agataha yifuza kuzagaruka. Muri ayo macumbi twavugamo Hotel Dian Fossey Nyiramacibiri n'ubusitani bwayo byubatse mu Murenge wa Shyongo, Entreprise Urwibutso, ahazwi ku izina rya Nyirangarama, mu Murenge wa Bushoki ndetse n'amacumbi y'uruganda rw'icyayi rwa SORWATHE aherereye mu Murenge wa Kinihira.
Akarere ka Rulindo gafite ibikorwa bizanira igihugu amadovise birimo ubucukuzi bw'Amabuye y'agaciro acukurwa mu Murenge wa Shyorongi no mu Murenge wa Masoro. Hari kandi inganda 6 zitunganya kawa zubatse mu Mirenge ya Bushoki, Rusiga, Tumba na Burega. Ubuhinzi bw'indabo nabwo ntibwibagiranye mu Karere ka Rulindo kuko zihingwa mu Murenge wa Bushoki, Ngoma, Cyinzuzi, Shyorongi na Mbogo kandi zikoherezwa mu mahanga. Ibyo byose hiyongeraho igihingwa cya stevia gihingwa mu Murenge wa Ngoma.